Rettifika għar-Regolament tal-Kummissjoni (KE) Nru 414/2007 tat-13 ta' Marzu 2007 Dwar il-linji gwida tekniċi għall-ippjanar, l-implimentazzjoni u l-użu operazzjonali tas-servizzi ta’ informazzjoni tax-xmajjar (RIS) imsemmija fl-Artikolu 5 tad-Direttiva 2005/44/KE dwar is-servizzi armonizzati ta’ informazzjoni tax-xmajjar (RIS) f’passaġġi fuq l-ilma interni fil-Komunità

( Il-Ġurnal Uffiċjali tal-Unjoni Ewropea L 327 M, tal-5 ta' Diċembru 2008 )

Ir-Regolament tal-Kummissjoni (KE) Nru 414/2007 għandu jaqra:

ANNESS

Linji Gwida tar-RIS

WERREJ

1. Introduzzjoni

2. Definizzjonijiet

2.1. Is-Servizzi ta’ Informazzjoni tax-Xmajjar (RIS)

2.2. Is-sistema tar-RIS

2.3. Iż-żona tar-RIS

2.4. Ċentru tar-RIS

2.5. VTS interni

2.6. VTS

2.7. Iċ-Ċentru ta’ VTS

2.8. L-awtorità kompetenti

2.9. L-awtorità tar-RIS

2.10. L-utenti tar-RIS

2.11. Livelli ta’ informazzjoni tar-RIS

2.12. Insegwiment u traċċar ta’ bastimenti

3. Bastimenti parteċipanti

4. L-arkitettura tar-RIS

4.1. Ġenerali

4.2. Partijiet interessati tar-RIS

4.2.1. Dawk responsabbli mit-tfassil tal-politika

4.2.2. Maniġers reġjonali

4.2.3. Analisti tas-sistema

4.2.4. Fornituri ta’ servizzi

4.2.5. Utenti tar-RIS

4.3. L-għanjiet tar-RIS

4.4. Ix-xogħlijiet tar-RIS

4.5. Is-servizzi ta’ Informazzjoni tax-Xmajjar

4.6. Funzjonijiet rekwiżiti tal-informazzjoni tar-RIS

4.7. Applikazzjonijiet tar-RIS

4.8. Sistemi tar-RIS

5. Rakkomandazzjonijiet għal servizzi individwali

5.1. Servizz ta’ informazzjoni ta’ kanali navigabbli (FIS)

5.1.1. Ġenerali

5.1.2. Servizz radjutelefoniku fuq passaġġi fuq l-ilma interni

5.1.3. Servizz tal-internet

5.1.4. Servizz elettroniku ta’ mapep nawtiċi (ECDIS Intern)

5.2. Servizz ta’ informazzjoni tat-traffiku

5.2.1. Ġenerali

5.2.2. Informazzjoni tat-traffiku tattika (TTI)

5.2.3. Informazzjoni tat-traffiku strateġika (STI)

5.3. Ġestjoni tat-traffiku

5.3.1. Ġestjoni tat-traffiku lokali (servizzi ta’ traffiku ta’ bastimenti — VTS)

5.3.2. Sostenn għan-navigazzjoi

5.3.3. Ġestjoni ta’ mgħalaq u pontijiet

5.4. Sostenn għat-titfija ta’ diżastri

5.5. Informazzjoni għal loġistika/ġestjoni ta’ trasport

5.6. Informazzjoni għall-infurzar tal-liġi

6. L-ippjanar tar-RIS

6.1. Ġenerali

6.2. Responsabbiltajiet

6.3. Responsabbiltajiet

6.4. Proċess ta’ ippjanar

6.5. Taħriġ

7. Żvilupp gradwali tar-RIS

8. Proċeduri ta’ standardizzazzjoni tar-RIS

Appendiċi A: Eżempju ta’ kurva ta’ ipproċessar ta’ informazzjoni tal-kapitolu 4.4

ABBREVJAZZJONIJIET

ADNR Accord Européen relative au transport international des marchandises dangereuses par voie de navigation intérieur du Rhin AIGPRS Automatic identification general packet radio service [Identifikazzjoni awtomatika ta’ pakket ġenerali ta’ servizz bir-radju] AIS Automatic identification system (transponder) [Sistema ta’ identifikazzjoni awtomatika (transponder)] ARGO Advanced River Navigation [Navigazzjoni Avvanzata fuq ix-Xmajjar] AVV Adviesdienst Verkeer en Vervoer (The Netherlands) [L-Olanda] BICS Binnenvaart informatie en communicatie systeem (electronic reporting system) [Sistema elettronika ta’ rappurtaġġ] CAS Calamity abatement support [Sostenn għat-titfija ta’ diżastri] CCNR Central Commission for the Navigation on the Rhine [Kummissjoni Ċentrali għan-Navigazzjoni fuq ir-Rhine] CCTV Closed circuit television [Televiżjoni b’ċirkwit magħluq] CEVNI Code Europeen de Voies de la Navigation Intérieure (European code for inland waterways), edited by UN/ECE [Kodiċi Ewropew għal Passaġġi fuq l-Ilma Interni, edizzjoni tan-NU/KEE] COMPRIS Consortium Operational Management Platform River Information Services (R&D project of the EU, 2003-2005) [Konzorju Operazzjonali ta’ Servizz ta’ Informazzjoni dwar il-Pjattaforma tax-Xmara] D4D Data Warehouse for the river Danube [Ħażna ta’ Dejta għax-xmara Danubju] DGPS Differential global positioning system [Sistema ta’ Pożizzjoni Globali differenzjali] ECDIS Electronic chart and display information system [Sistema ta’ mappa elettronika u wiri ta’ informazzjoni] ECE Economic Commission for Europe of the United Nations [Kummissjoni Ekonomika għall-Ewropa tan-Nazzjonijiet Uniti] EDI Electronic data interchange [Interskambju ta’ dejta elettronika] EDIFACT Electronic data interchange for administration, commerce and transport (UN/ECE Standard) [Interskambju ta’ dejta elettronika għal amministrazzjoni, kummerċ u trasport (NU/Standard KEE)] ENC Electronic navigational chart [Mappa ta’ navigazzjoni elettronika] ETA Estimated time of arrival [Ħin stmat tal-wasla] ETD Estimated time of departure [Ħin stmat tat-tluq] ETSI European Telecommunications Standards Institute [Istitut Ewropew għall-Istandards fit-Telekomunikazzjonijiet] FI Fairway information [Informazzjoni dwar kanali navigabbli] FIS Fairway information service [Servizz ta’ informazzjoni dwar kanali navigabbli] GLONASS Global orbiting navigation satellite system [Sistema globali ta’ satellita ta’ navigazzjoni orbitali] GNSS Global navigation satellite system [Sistema globali ta’ satellita ta’ navigazzjoni] GSM Global system for mobile communication [Sistema globali għal komunikazzjoni ċellulari] HF High frequency [Frekwenza għolja] HS Code Harmonised commodity description and coding system of WCO [Sistema ta’ deskrizzjoni ta’ kommodità armonizzata u kodifikazzjoni ta’ WCO] IALA International Organisation of Marine Aids to Navigation and Lighthouse Authorities [Organizzazzjoni Internazzjonali ta’ Għajnuniet Marittimi lil Awtoritajiet ta’ Navigazzjoni u ta’ Fanali tal-portijiet] IEC International Electrotechnical Commission [Kummissjoni Elettroteknika Internazzjonali] IHO International Hydrographic Organisation [Organizzazzjoni Idrografika Internazzjonali] IMDG Code International maritime dangerous goods code [Kodiċi internazzjonali ta’ merkanzija marittima perikoluża] IMO International Maritime Organisation [Organizzazzjoni Marittima Internazzjonali] INDRIS Inland Navigation Demonstrator of River Information Services (R&D project of EU, 1998-2000) [Dimostratur ta’ Navigazzjoni Interna tas-Servizzi ta’ Informazzjoni tax-Xmajjar (Proġett R&D tal-UE, 1998-2000)] ISO International Standardisation Organisation [Organizzazzjoni Internazzjonali għall-Istandardizzazzjoni] IT Information technology [Teknoloġija tal-Informatika] ITU International Telecommunication Union [Unjoni Internazzjonali tat-Telekomunikazzjoni] LAN Local area network [Netwerk ta’ żona lokali] LBM Lock and bridge management [Ġestjoni ta’ mgħalaq u pontijiet] OFS Official ship number [Numru uffiċjali tal-bastiment] PIANC International Navigation Association [Assoċjazzjoni Internazzjonali tan-Navigazzjoni] PTM Port and terminal management [Ġestjoni ta’ portijiet u terminals] RIS River Information Services [Servizzi ta’ Informazzjoni tax-Xmajjar] RTA Required time of arrival [Ħin meħtieġ għal wasla] SAR Search and rescue [Tfittxija u salvataġġ] SIGNI Signs and signals on inland waterways, edited by UN/ECE [Senjalazzjonijiet u sinjali f’passaġġi fuq l-ilma interni, edizzjoni tan-NU/KEE] SMS Short message service [Servizz ta’ messaġġi qosra] SOLAS International Convention on Safety of Life at Sea [Konvenzjoni Internazzjonali dwar is-Sikurezza tal-Ħajja fuq il-Baħar] SOTDMA AIS Self organising time division multiple access AIS [Aċċess multiplu AIS ta’ diviżjoni tal-ħin awtoorganizzattiv] STI Strategic traffic information (image) [Informazzjoni tat-traffiku strateġika (immaġni)] TCP/IP Transmission control protocol/Internet protocol [Protokoll ta’ kontroll ta’ trażmissjoni/Protokoll tal-internet] TI Traffic information [Informazzjoni tat-Traffiku] TTI Tactical traffic information (image) Informazzjoni tat-traffiku tattika (immaġni) UMTS Universal mobile telecommunication system [Sistema univerali ta’ telekomunikazzjoni ċellulari] UTC Universal time co-ordinated [Ħin universali koordinat] VDL VHF data link [Kollegament ta’ dejta bil-VHF] VHF Very high frequency [Frekwenza għolja ħafna] VTC Vessel traffic centre [Ċentru tat-traffiku ta’ bastimenti] VTMIS Vessel traffic management and information services (maritime navigation) [Servizzi ta’ ġestjoni u informazzjoni tat-traffiku ta’ bastimenti (navigazzjoni marittima)] VTS Vessel traffic services [Servizzi ta’ traffiku ta’ bastimenti] WAP Wireless application protocol [Protokoll ta’ applikazzjoni mingħajr fili] WCO World Customs Organisation [Organizzazzjoni Dinjija Doganali] WI-FI Wireless fidelity [Fedeltà mingħajr fili] ZKR/CCNR Zentralkommission für die Rheinschifffahrt

FIGURI

Figura 2.3 Relazzjoni bejn iż-żona tar-RIS u ż-żona ta’ VTS Figura 4.1 Żvilupp u disinn mill-ġdida tar-RIS Figura 4.4a Rwoli ta’ areni u xogħlijiet ta’ ġestjoni f’navigazzjoni interna Figura 4.4c Elementi ta’ kurva ta’ ipproċessar ta’ informazzjoni Figura 4.4d Kurva ta’ ipproċessar ta’ informazzjoni

TABELLI

Tabella 4.4b Derivazzjoni ta’ servizzi tar-RIS Tabella 4.5 Servizzi ta’ Informazzjoni tax-Xmajjar Tabella 4.6 Dekompożizzjoni funzjonali tas-Servizzi ta’ Informazzjoni tax-Xmajjar Tabella 4.8 Ir-relazzjoni bejn is-servizzi u s-sistemi Tabella 5.2.3 Sett ta’ dejta għal rappurtaġġ ta’ bastimenti Tabella 6.4 Il-proċess tal-ippjanar għar-RIS Tabella 7 L-iżvilupp gradwali possibbli tal-partijiet differenti tar-RIS

1. INTRODUZZJONI

(1) Il-Linji Gwida tar-RIS jiddeskrivu l-prinċipji u r-rekwiżiti ġenerali għall-ippjanar, l-implimentazzjoni u l-użu operazzjonali tas-Servizzi ta’ Informazzjoni tax-Xmajjar u sistemi relatati.

(2) Japplikaw b’mod ugwali għat-traffiku ta’ bastimenti tal-merkanzija, bastimenti tal-passiġġieri, inġenji u inġenji ta’ divertiment.

(3) Għandhom jintużaw flimkien ma’ regolamenti, rakkomandazzjonijiet u linji gwida internazzjonali, bħal: (a) Linji Gwida u Kriterji għas-Servizzi ta’ Traffiku ta’ Bastimenti fuq Passaġġi fuq l-Ilma Interni (Linji Gwida Interni għal VTS), (dinjija), rakkomandazzjoni V-120 tal-IALA, Ġunju 2001, tal-2001 (b) Arrangament Reġjonali dwar Servizz Radjutelefoniku fuq passaġġi fuq l-ilma Interni (Basel), 2000 (c) Speċifikazzjonijiet tekniċi għal ECDIS Intern kif definiti skont id-Direttiva tar-RIS (2) (d) Speċifikazzjonijiet tekniċi għal sistemi ta’ insegwiment u traċċar ta’ bastimenti, bħal AIS Interna, kif definiti skont id-Direttiva tar-RIS (e) Speċifikazzjonijiet tekniċi għal Rappurtaġġ Elettroniku ta’ Bastimenti f’navigazzjoni interna kif definiti skont id-Direttiva tar-RIS (f) Speċifikazzjonijiet Tekniċi għal Avviżi lil Kaptani f’navigazzjoni interna kif definiti skont id-Direttiva tar-RIS (g) Sistema armonizzata ta’ Deskrizzjoni u Kodifikazzjoni ta’ Merċi ta’ WCO (dinjija) (h) Kodiċi tan-NU għal Postijiet ta’ Kummerċ u Trasport NU/LOCODE (dinji) (i) Standard EDIFACT tan-NU (dinji) (j) Vokabularju Standardizzat NU/KEE għal Konnessjonijiet bir-Radju f’Navigazzjoni Interna (Ewropa), 1997

(4) Kienu żviluppati għadd ta’ kunċetti u proposti ta’ standardizzazzjoni għas-Servizzi ta’ Informazzjoni tax-Xmajjar fil-proġett ta’ riċerka u żvilupp INDRIS tal-Unjoni Ewropea (3). Dawn huma: (a) Linji Gwida u rakkomandazzjonijiet għar-RIS, 1999 (użati bħala punt ta’ tluq għal Linji Gwida tar-RIS ta’ PIANC) (b) Definizzjoni funzjonali tal-kunċett tar-RIS, 1998 (c) Standardizzazzjoni tal-komunikazzjoni ta’ dejta (AIS, GNSS, Internet), 1999 (d) Standards għal skambju, komunikazzjoni u messaġġi ta’ dejta tattika (AIS Interna), 1998 (e) Standardizzazzjoni ta’ dejta, 1998 — Standards ta’ kodiċijiet (il-pajjiż, il-post, it-terminal, it-tip ta’ bastiment, il-merkanzija) — Xenarji tar-RIS (funzjonijiet) — Standards ta’ interskambju ta’ dejta (EDIFACT, S-57 mekkaniżmu ta’ aġġornament) (f) Databases ta’ rappurtaġġ, 1999

(5) Il-kunċett għal ECDIS Intern kien żviluppat fil-proġett Ġermaniż ARGO (4) b’kooperazzjoni ma’ INDRIS.

(6) Il-kunċett għal arkitettura tar-RIS kien żviluppat min-netwerk tematiku WATERMAN (5), azzjoni skont il-5 Programm Qafas ta’ Riċerka u Żvilupp Teknoloġiku tal-UE fl-oqsma ta’ VTMIS (navigazzjoni marittima) u r-RIS. Permezz ta’ dawn is-suċċessi, l-arkitettura tar-RIS kienet elaborata b’mod komprensiv u fid-dettall fil-proġett ta’ riċerka u żvilupp COMPRIS (6) tal-Unjoni Ewropea fl-2003.

(7) Meta ssir referenza f’dan id-dokument għal ECDIS Intern (u mapep ta’ navigazzjoni elettroniċi), AIS Interna (jew sistemi ġenerali tal-insegwiment u t-traċċar ta’ bastimenti), rappurtaġġ elettroniku ta’ bastimenti u avviżi lil kaptani, ir-referenza tkun għall-ispeċifikazzjonijiet tekniċi kif definiti skont id-Direttiva tar-RIS.

2. DEFINIZZJONIJIET

It-termini li ġejjin huma użati b’rabta mas-Servizzi ta’ Informazzjoni tax-Xmajjar f’dawn il-Linji ta’ Gwida tar-RIS (ara wkoll x’ wħud mid-definizzjonijiet speċifiċi fil-kapitoli 4 u 5).

2.1. Is-Servizzi ta’ Informazzjoni tax-Xmajjar (RIS)

Servizzi ta’ Informazzjoni tax-Xmajjar tfisser servizzi armonizzati ta’ informazzjoni biex ikunu ta’ sostenn lill-ġestjoni tat-traffiku u t-trasport fin-navigazzjoni interna, inklużi, kull fejn ikun teknikament prattiku, interfaċċji għal mezzi oħra ta’ trasport. Ir-RIS għandhom l-għan li jikkontribwixxu għal proċess ta’ trasport b’sikurezza effiċjenza u li jutilizzaw il-passaġġi fuq l-ilma interni sal-limitu massimu possibbli. Ir-RIS diġà qed joperaw f’ħafna modi.

Noti ta’ spjegazzjoni:

(1) Is-servizzi tar-RIS jinkludu interfaċċji ma’ mezzi oħra ta’ trasport, bil-baħar, tat-triq u bil-ferrovija.

(2) Xmajjar fil-kuntest ta’ servizzi tar-RIS jinkludu l-passaġġi kollha fuq l-ilma interni u l-portijiet kif definiti fl-Artikolu 2 (1) tad-Direttiva tar-RIS.

(3) Ir-RIS huwa wkoll it-terminu ġeneriku għas-serizzi individwali kollha ta’ informazzjoni biex in-navigazzjoni interna tkun sostnuta b’mod armonizzat.

(4) Is-servizzi tar-RIS jiġbru, jipproċessaw, jivvalutaw u jagħtu informazzjoni tat-traffiku u trasport fil-kanali navigabbli.

(5) Is-servizzi tar-RIS ma jittrattawx ma’ attivitajiet kummerċjali interni ta’ bejn waħda jew aktar mill-kumpaniji involuti, iżda s-servizzi tar-RIS huma miftuħa għal attivitajiet kummerċjali.

2.2. Is-sistema tar-RIS

Għall-iskop tas-servizzi tar-RIS, sistemi moderni ta’ informazzjoni tax-xmajjar jikkonsistu f’sistema armonizzata waħda jew aktar ta’ IT. Sistema ta’ IT (sistema ta’ teknoloġija tal-informatika) hija t-totalità ta’ riżorsi umani, hardware, software, mezzi ta’ komunikazzjoni u regolamenti biex jitwettaq ix-xogħol tal-ipproċessar tal-informazzjoni.

2.3. Iż-żona tar-RIS

Iż-żona tar-RIS hija ż-żona deskritta b’mod formali, fejn is-servizzi tar-RIS huma attivi. Żona tar-RIS tista’ tinkludi l-passaġġi fuq l-ilma f’żona ta’ qbid ġeografika, li tinkludi t-territorji ta’ pajjiż wieħed jew aktar (eż. f’sitwazzjoni fejn passaġġ fuq l-ilma jifforma l-linja ta’ demarkazzjoni bejn żewġ pajjiżi) (Figura 2.3).

2.4. Ċentru tar-RIS

Ċentru tar-RIS huwa l-post minn fejn jitmexxew is-servizzi minn operaturi. Ir-RIS jistgħu jeżistu mingħajr ċentru tar-RIS (eż. servizz tal-Internet, servizz ta’ bagi). Meta tkun maħsuba azzjoni reċiproka bejn bastiment/l-art (eż. permezz tas-servizz bil-VHF) ikun meħtieġ ċentru wieħed jew aktar tas-servizzi tar-RIS. Jekk ikun jeżisti ċentru jew magħlaq ta’ VTS f’żona tar-RIS, dawn jistgħu jintużaw ukoll bħala ċentri tar-RIS. Huwa rrakkomandat li s-servizzi kollha f’żona tar-RIS ikunu kkonċentrati f’ċentru tar-RIS wieħed.

2.5. VTS interni

Servizzi interni ta’ traffiku ta’ bastimenti huwa servizz, implimentat minn awtorità kompetenti, imfassal biex itejjeb is-sikurezza u l-effiċjenza tat-traffiku ta’ bastimenti u biex iħares l-ambjent. Is-servizz għandu jkollu l-kapaċità jinteraġixxi mat-traffiku u jwieġeb għal sitwazzjonijiet tat-traffiku li jiżviluppaw fiż-żona ta’ VTS.

Il-VTS għandhom jinkludu għall-inqas servizz ta’ informazzjoni u jistghu jinkludu oħrajn, bħal servizz ta’ assistenza navigazzjonali, jew servizz għall-organizzazzjoni tat-traffiku, jew it-tnejn, kif definiti hawn taħt:

— Servizz ta’ informazzjoni huwa servizz biex jiżgura li informazzjoni essenzjali tkun tista’ tinkiseb fil-ħin biex jittieħdu deċiżjonijiet navigazzjonali abbord bastimenti.

— Servizz ta’ assistenza navigazzjonali huwa servizz li jassisti t-teħid ta’ deċiżjonijiet navigazzjonali abbord bastimenti u li jagħmel monitoraġġ tal-effetti tiegħu. L-assistenza navigazzjonali hija ta’ importanza speċjali f’kondizzjonijiet ta’ viżibbiltà ħażina, jew f’ċirkostanzi metereoloġiċi diffiċli jew f’każ ta’ difetti jew nuqqasijiet li jolqtu r-radar, it-tmun jew il-propulsjoni. L-assistenza navigazzjonali tingħata fil-forma dovuta ta’ informazzjoni dwar pożizzjoni fuq it-talba tal-parteċipant tat-traffiku jew f’ċirkostanzi speċjali meta jitqies li tkun meħtieġa mill-operatur ta’ VTS, bl-użu ta’ teknoloġiji bħal GNSS/Galileo.

— Servizz ta’ organizzazzjoni tat-traffiku huwa servizz biex ma jitħallix l-iżvilupp ta’ sitwazzjonijiet perikolużi tat-traffiku tal-bastimenti billi jkun hemm ġestjoni tal-movimenti tat-traffiku u biex ikun ipprovdut għall-moviment b’sikurezza u effiċjenza tat-traffiku ta’ bastimenti fiż-żona ta’ VTS (kapitoli 4.5 u 5.3.1).

Meta jkunu preżenti, VTS interni huma parti mis-Servizzi ta’ Informazzjoni tax-Xmajjar (Figura 2.3). Fi ħdan is-servizzi tar-RIS, VTS Interni jappartjenu għall-grupp ta’ servizzi għall-ġestjoni tat-traffiku b’enfażi fuq servizz ta’ informazzjoni u fuq organizzazzjoni tat-traffiku (kapitoli 4.5 u 5.3.1).

2.6. VTS

Żona ta’ VTS hija żona delineata, u formalment dikjarata bħala żona ta’ VTS. Żona ta’ VTS tista’ tkun suddiviża f’sotto-żoni jew f’setturi.

2.7. Iċ-Ċentru ta’ VTS

Ċentru VTS huwa ċ-ċentru minn fejn jitħaddmu VTS. Kull sotto-żona ta’ VTS jista’ jkollha s-sotto-ċentru tagħha stess.

2.8. L-awtorità kompetenti

L-awtorità kompetenti msemmija fl-Artikolu 8 tad-Direttiva dwar RIS hija l-awtorità li tkun ingħatat ir-responsabbiltà mill-gvern għas-sikurezza, kollha jew parti minnha, inklużi l-ħarsien ambjentali u l-effiċjenza tat-traffiku ta’ bastimenti. L-awtorità kompetenti ġeneralment għandha l-funzjonijiet li tippjana, tirranġa fondi u tniedi r-RIS.

2.9. L-awtorità tar-RIS

L-awtorità ta’ RIS hija l-awtorità b’responsabbiltà għall-ġestjoni, l-operazzjoni u l-koordinazzjoni ta’ RIS, l-interazzjoni ma’ bastimenti parteċipanti, u li tipprovdi s-servizzi b’sikurrezza u effiċjenza.

2.10. L-utenti tar-RIS

L-utenti tas-servizzi jistgħu jkunu deskritti f’għadd ta’ gruppi differenti: kaptani, operaturi ta’ RIS, operaturi ta’ mgħalaq/pontijiet, awtoritajiet ta’ passaġġi fuq l-ilma, operaturi ta’ terminal, operaturi f’ċentri ta’ diżastri, maniġers ta’ flotta, spedituri ta’ merkanzija, spedituri, kunsinnatarji, sensala marittimi u spedituri ta’ provvista.

2.11. Livelli ta’ informazzjoni tar-RIS

Is-Servizzi ta’ Informazzjoni tax-Xmajjar joperaw fuq il-bażi ta’ livelli differenti ta’ informazzjoni. L-informazzjoni dwar kanali navigabbli għandha dejta dwar il-passaġġ fuq l-ilma biss. L-informazzjoni tat-traffiku titratta informazzjoni dwar bastimenti fiż-żona ta’ RIS. L-informazzjoni tat-traffiku tista’ tinqasam f’informazzjoni tat-traffiku tattika u informazzjoni tat-traffiku strateġika. L-informazzjoni tat-traffiku tingħata permezz ta’ immaġni tat-traffiku.

Hemm tliet livelli ta’ informazzjoni:

(1) L-informazzjoni dwar kanali navigabbli (FI) għandha informazzjoni ġeografika, idroloġika u amministrattiva dwar il-passaġġ fuq l-ilma (il-kanal) fiż-żona RIS li tkun meħtieġa mill-utenti ta’ RIS biex jippjanaw, jagħmlu u jimmonitorjaw vjaġġ. L-informazzjoni dwar kanali navigabbli hija informazzjoni għandha direzzjoni waħda: mill-art għall-bastiment jew mill-art għall-uffiċċju (l-uffiċċju tal-utenti).

(2) Informazzjoni tat-traffiku tattika (TTI) hija l-informazzjoni li tolqot id-deċiżjonijiet immedjati tal-kaptan jew tal-operatur ta’ VTS fir-rigward ta’ navigazzjoni fis-sitwazzjoni tat-traffiku attwali u fl-inħawi ġeografiċi fil-qrib. Immaġni ta’ traffiku tattika jkollha informazzjoni dwar pożizzjoni u informazzjoni speċifika dwar bastimenti tal-miri kollha maqbuda mir-radar u ppreżentati fuq karta ta’ navigazzjoni elettronika, u — jekk tkun tista’ tinkiseb — imtejba b’informazzjoni ta’ traffiku estern, bħall-informazzjoni mogħtija minn AIS Interna. L-informazzjoni TTI tista’ tkun ipprovduta abbord bastiment jew fuq l-art, eż. f’ċentru ta’ VTS.

(3) L-informazzjoni tat-traffiku strateġika (STI) hija l-informazzjoni li tolqot id-deċiżjonijiet għal żmien medju u twil ta’ utenti tar-RIS. Immaġni tat-traffiku strateġika tikkontribwixxi għall-kapaċitajiet għal deċiżjoni ta’ ippjanar li jirrigwardaw vjaġġ b’sikurezza u effiċjenza. Immaġni tat-traffiku strateġika hija prodotta f’ċentru tar-RIS u tingħata lil utenti meta tintalab. Immaġni tat-traffiku strateġika ikollha fiha l-bastimenti rilevanti kollha fiż-żona tar-RIS bil-karatteristiċi, il-merkanzija u l-pożizzjonijiet tagħhom, maħżuna f’database u ppreżentati f’tabella jew fuq mappa elettronika. Informazzjoni tat-traffiku strateġika tista’ tintgħata minn ċentru tar-RIS/VTS jew minn uffiċċju.

2.12. Insegwiment u traċċar ta’ bastimenti

Insegwiment ta’ bastimenti tfiisser il-funzjoni tal-manutenzjoni ta’ informazzjoni dwar l-istatus tal-bastiment, bħall-pożizzjoni u l-karatteristiċi kurrenti, u — jekk ikun meħtieġ — flimkien ma’ informazzjoni dwar il-merkanzija u l-konsenji.

Traċċar ta’ bastimenti tfisser l-irkupru ta’ informazzjoni dwar fejn ikun jista’ jinsab bastiment u — jekk ikun meħtieġ — informazzjoni dwar il-merkanzija, il-konsenji u t-tagħmir.

Parti minn dan is-servizz jista’ jitwettaq pereżempju minn AIS Interna. Partijiet oħrajn jistgħu jitwettqu minn sistema elettronika ta’ rappurtaġġ ta’ bastimenti.

3. BASTIMENTI PARTEĊIPANTI

(1) Bastimenti li jbaħħru f’żona tar-RIS għandhom jagħmlu użu minn servizzi obbligatorji u huma rrakkomandati li jużaw kemm jista’ jkun informazzjoni pprovduta mir-RIS u servizzi rilevanti.

(2) Deċiżjonijiet dwar in-navigazzjoni attwali u l-immanuvrar tal-bastiment jibqgħu fir-responsabbiltà tal-kaptan. Kull informazzjoni mogħtija mir-RIS ma tista’ tissostitwixxi ebda deċiżjoni li jieħu l-kaptan.

(3) Skont il-livell ta’ informazzjoni disponibbli u r-rekwiżiti tal-awtorità kompetenti, hu rrakkomandat li l-bastimenti (ħlief inġenji għal divertiment) ikunu mgħammra pass pass bi (ara l-kapitolu 4.8): (a) Tagħmir tar-radju biex l-istazzjon tar-radju ta’ navigazzjoni interna jidħol b’mod simultanju fuq żewġ kanali tal-VHF (mill-bastiment/għal bastiment u mill-bastiment/għall-art) (b) Radar għall-preżentazzjoni tat-traffiku fl-inħawi qrib il-bastiment (c) PC b’faċilitajiet globali għal komunikazzjoni ċellulari (GSM) biex wieħed jirċievi posta elettronika u l-Internet, u għal rappurtaġġ elettroniku (d) Apparat ta’ ECDIS Intern b’mapep ta’ navigazzjoni elettroniċi (ENCs), — F’modalità ta’ informazzjoni — F’modalità ta’ navigazzjoni (b’kopertura tar-radar) (e) Sistema ta’ insegwiment u traċċar ta’ bastimenti, bħal AIS Interna, b’riċevitur ta’ pożizzjoni (GNSS/Galileo) u riċetrasmettitur tar-radju li juża s-sistema ECDIS Intern għal viżwalizzazzjoni.

4. L-ARKITETTURA TAR-RIS

4.1. Ġenerali

L-idea tan-netwerk tematiku WATERMAN (kapitolu 1(6)) wara l-iżvilupp ta’ arkitettura qafas għar-RIS kienet li l-miri tal-politika jkunu tradotti fi speċifikazzjonijiet għal disinn ta’ applikazzjoni. L-arkitettura tar-RIS għandha tkun definita b’mod li jkunu prodotti applikazzjonijiet tar-RIS li jkunu effiċjenti, jistgħu jitkabbru u jkunu kapaċi jikkomunikaw ma’ applikazzjonijiet oħra tar-RIS jew ma’ applikazzjonijiet għal mezzi oħra ta’ trasport. L-iżvilupp tal-arkitettura tar-RIS għandu jwassal għal ambjent integrat ta’ applikazzjonijiet tar-RIS b’mod li l-prestazzjoni, l-utilità u l-effiċjenza tal-applikazzjonijiet jitjiebu.

Is-Servizzi ta’ Informazzjoni tax-Xmajjar jistgħu jkunu żviluppati u ddisinjati mfasslin mill-ġdid skont il-Figura 4.1.

4.2. Partijiet interessati tar-RIS

Is-servizzi tar-RIS jitwettqu u jinżammu b’mod li jkunu jistgħu joperaw permezz ta’ sett ta’ partijiet interessati li jikkooperaw. L-aktar importanti huma:

4.2.1. Dawk responsabbli mit-tfassil tal-politika

Dawk responsabbli mit-tfassil tal-politika iridu li s-servizzi tar-RIS isolvu (jew inaqqsu) l-problemi ta’ traffiku u trasport. Parti waħda minn dawk responsabbli mit-tfassil tal-politika huma l-awtoritajiet responsabbli għas-sikurezza fuq il-passaġġi fuq l-ilma. Oħrajn responsabbli mit-tfassil tal-politika eż. organizzazzjonijiet ta’ sidien ta’ bastimenti, iridu jagħtu servizzi ta’ informazzjoni ta’ trasport/loġistika lil spedituri ta’ merkanzija u lil operaturi ta’ terminals. Il-gruppi differenti ta’ dawk li jfasslu l-politika għandhom l-għanijiet, ix-xogħlijiet u l-ideat tal-politika tagħhom stess dwar is-servizzi meħtieġa biex jinkisbu l-għanjiet tagħha. Malli s-servizzi jkunu ntgħażlu, għandhom ikunu determinati l-funzjonijiet u l-ħtiġijiet ta’ informazzjoni bir-restrizzjonijiet u l-interazzjonijiet tagħhom biex dawn is-servizzi jingħataw.

4.2.2. Maniġers reġjonali

Maniġers reġjonali jikkontrollaw l-applikazzjonijiet tar-RIS, eż. maniġers ta’ passaġġi fuq l-ilma tal-awtorità kompetenti, maniġers għall-kontroll tat-traffiku, maniġers ta’ servizzi ta’ tfittxija u salvataġġ, sidien ta’ bastimenti, u spedituri ta’ merkanzija. Huma jiddefinixxu rekwiżiti għal applikazzjonijiet b’deskrizzjonijiet aktar dettaljati u eżatti tas-servizzi u l-funzjonijiet, fir-rigward ta’ aspetti lokali jew aspetti ta’ interfaċċja bniedem/magna.

4.2.3. Analisti tas-sistema

Analisti tas-sistema jħejju speċifikazzjonijiet tas-sistema u jintegraw komponenti ta’ hardware u software f’komponenti ta’ sistema. Fornituri tar-RIS u ta’ VTS, integraturi tas-sistema u operaturi ta’ telekomunikazzjoni jikkumbinaw il-komponenti tas-sistema f’sistemi sħaħ biex jagħmlu lir-RIS tkun kapaċi.

4.2.4. Fornituri ta’ servizzi

Fornituri ta’ servizzi jagħmlu u jżommu lir-RIS topera u għaldaqstant jiżviluppaw, iżommu u joperaw l-applikazzjonijiet tar-RIS. Jikkontrollaw l-applikazzjonijiet awtonomi u, meta jkun meħtieġ, jipprovdu l-input prinċipali fl-applikazzjonijiet jew weħidhom jew minn utenti tar-RIS.

4.2.5. Utenti tar-RIS

Utenti tar-RIS jistgħu jkunu deskritti f’għadd ta’ gruppi differenti: kaptani, operaturi tar-RIS, operaturi ta’ mgħalaq/pontijiet, awtoritajiet ta’ passaġġi fuq l-ilma, operaturi ta’ terminals, operaturi f’ċentri ta’ diżastri, maniġers ta’ flotta, spedituri ta’ merkanzija, spedituri, kunsinnatarji, sensala marittimi u spedituri ta’ provvista.

4.3. L-għanjiet tar-RIS

Għan huwa d-deskrizzjoni ta’ intenzjoni. L-għan jista’ wkoll jissejjaħ l-iskop jew il-mira. Ir-RIS għandhom tliet għanijiet prinċipali:

(1) It-trasport għandu jkun mingħajr periklu: — Imminimizza l-korrimenti — Imminimizza l-imwiet — Imminimizza l-inċidenti tal-vjaġġ

(2) It-trasport għandu jkun effiċjenti: — Immassimizza l-fluss jew il-kapaċità effettiva ta’ passaġġi fuq l-ilma — Immassimizza l-limitu tat-tagħbija ta’ bastimenti (tul, wisa’, fond u għoli) — Naqqas il-ħin tal-ivvjaġġar — Naqqas it-tagħbija tax-xogħol ta’ utenti tar-RIS — Naqqas l-ispejjeż tat-trasport — Naqqas il-konsum tal-fjuwil — Ipprovdi rabta effiċjenti u ekonomika bejn mezzi ta’ trasport — Ipprovdi portijiet u terminals effiċjenti

(3) It-trasport għandu jkun favur l-ambjent: — Naqqas il-periklu ambjentali — Naqqas emissjonijiet ta’ tniġġiż u tixrid minħabba inċidenti, azzjonijiet illegali jew operazzjonijiet normali

Dawn l-għanijiet għandhom jitħarsu minkejja l-limitazzjonijiet li r-RIS kollha jingħataw b’mod affidabbli, kost-effettiv u legalment korrett.

4.4. Ix-xogħlijiet tar-RIS

Is-servizzi ta’ Informazzjoni tax-Xmajjar isostnu għadd ta’ xogħlijiet ta’ ġestjoni fin-navigazzjoni interna. Dawn ix-xogħlijiet huma relatati mal-għanjiet (il-kapitolu 4.3) u mwettqa fi tliet “areni” differenti:

— Loġistika ta’ trasport fejn partijiet li jikkawżaw it-trasport jikkooperaw ma’ partijiet li jorganizzaw it-trasport (eż. speditur, kunsinnatarji, karigaturi, spedituri ta’ provvista, sensala marittimi, sidien ta’ flotot)

— Trasport fejn partijiet li jorganizzaw it-trasport jikkooperaw ma’ partijiet li jeżegwixxu t-trasport (eż. sidien ta’ flotot, operaturi ta’ terminals, klijenti)

— Ttraffiku fejn partijiet li jeżegwixxu t-trasport (eż. kaptani u navigaturi tal-bastimenti) jikkooperaw ma’ partijiet li jiġġestixxu t-traffiku ta’ bastimenti li jkun hemm (eż. maniġer tat-traffiku, awtoritajiet kompetenti)

Ix-xogħlijiet jitwettqu minn atturi differenti li jwettqu r-rwol tagħhom u li jkunu involuti f’oġġetti ta’ trasport u fi proċessi ta’ trasport. Attur wieħed jista’ jkun parti interessata f’arena waħda jew aktar fl-istess waqt. L-attivitajiet tal-atturi jingħaqdu f’punti ta’ trasferiment u fi proċessi ta’ trasferiment. Il-Figura 4.4.a tagħti ħarsa ġenerali tar-rwoli kollha rilevanti (u b’hekk il-partijiet interessati li jwettqu dawn ir-rwoli) responsabbli mit-traffiku, trasport u loġistika tat-trasport fin-navigazzjoni interna. Ix-xogħlijiet fil-Figura 4.4.a jissejħu wkoll xogħlijiet komunali jiġifieri li kull wieħed mix-xogħlijiet tar-rwoli involuti għandu jkunu adattat għal kull wieħed mix-xogħlijiet l-oħra billi jkun hemm tagħrif reċiproku, permezz ta’ negozjati jew — f’xi każijiet — billi jitqassmu direzzjonijiet. Din il-ħarsa ġenerali hija l-bażi tad-definizzjoni tar-RIS (Sors: COMPRIS: Arkitettura tar-RIS, mudell ta’ referenza).

Ix-xogħlijiet ta’ ġestjoni jippermettu li jkunu derivati s-servizzi tar-RIS li ġejjin fir-rigward tal-għanijiet, fejn servizz wieħed tar-RIS jissodisfa xogħol wieħed jew aktar ta’ ġestjoni (Tabella 4.4.b):

Tabella 4.4.b.

Derivazzjoni tas-Servizzi tar-RIS

Għanijiet kapitolu 4.3) Xogħlijiet ta’ ġestjoni (Figura 4.4 a) Servizzi tar-RIS (Tabella 4.5) Effiċjenza Relatat ma’ oġġetti ta’ trasport Ġestjoni ta’ konsenja Ġestjoni ta’ merkanzija ITL (5.d) Ġestjoni ta’ stokkijiet Ġestjoni ta’ servizz ta’ trasport ITL ’il barra mill-iskop tar-RIS Ġestjoni ta’ terminal Ġestjoni ta’ terminal ITL (5.c) Ġestjoni ta’ flotta Ġestjoni ta’ merkanzija u flotta ITL (5.d) Sikurezza, ħarsien ambjentali, effiċjenza Ġestjoni ta’ infrastruttura Servizz ta’ informazzjoni dwar kanali navigabbli (1) Statistics (7) Ħlasijiet għal passaġġi ta’ fuq l-ilma u tariffi ta’ portijiet (8) Effiċjenza Relatat ma’ proċess ta’ trasport Ġestjoni ta’ katina ta’ provvista Ġestjoni ta’ katina ta’ trasport Ġestjoni ta’ merkanzija u flotta ITL (5.d) Ġestjoni ta’ trasport ITL (5.b) Ġestjoni inter-modali ta’ port u terminal ITL (5.c) Ippjanar ta’ vjaġġi ITL (5.a) Sikurezza, effiċjenza Relatat ma’ proċess tat-traffiku Ġestjoni ta’ traffiku Informazzjoni tat-traffiku (2) Ġestjoni ta’ traffiku (3) Sikurezza, ħarsien ambjentali, effiċjenza L-oġġetti u l-proċessi kollha Ġestjoni ta’ inċidenti u titfija ta’ diżastri Sostenn għat-titfija ta’ diżastri (4) Infurzar tal-liġi Informazzjoni għall-infurzar tal-liġi (6) ITL = Informazzjoni għal loġistika ta’ trasport () = enumerazzjoni fit-Tabella 4.5

Ix-xogħlijiet fl-areni kollha tar-RIS jitwettqu mill-atturi f’ċikli kif jidher mill-Figuri 4.4.c u d. Barra minn hekk, ix-xogħlijiet jistgħu jseħħu fuq livell operazzjonali, tattiku jew strateġiku (eżempji tajbin huma l-livelli ta’ informazzjoni tat-traffiku tattika u strateġika, definiti fil-kapitolu 2.11). Dan il-kunċett jippermetti li għal kull wieħed mix-xogħlijiet ikun hemm kurva għall-ipproċessar tal-informazzjoni li tkun tinkludi l-azzjonijiet tal-atturi differenti. Kull pass fil-kurva tal-ipproċessar tal-informazzjoni jista’ jkollu l-appoġġ tas-Servizzi tal-Informazzjoni tax-Xmajjar, li jgħinu lill-attur fl-osservazzjonijiet, valutazzjonijiet, deċiżjonijiet u azzjonijiet tiegħu. Il-kurva għall-ipproċessar tal-informazzjoni tista’ tintuża biex ikunu definiti s-Servizzi ta’ Informazzjoni tax-Xmajjar (kapitolu 4.5) u l-funzjonijiet tar-RIS (kapitolu 4.6). Eżempju ta’ kurva ta’ ipproċessar ta’ jinsab fl-Appendiċi A (COMPRIS: Arkitettura tar-RIS, arkitettura ta’ informazzjoni).

4.5. Is-servizzi ta’ Informazzjoni tax-Xmajjar

Servizz jipprovdi u juża informazzjoni. Jgħin lill-utent biex dan jikseb titjib ta’ prestazzjoni. Is-servizzi jkunu żviluppati minn proġetti ta’ żvilupp u inizjattivi (instigati minn partijiet interessati jew minn spinta teknoloġika). Is-servizzi huma l-mezz biex bihom l-utent jilħaq l-għanijiet tiegħu. L-eżekuzzjoni ta’ biċċa xogħol tista’ tittejjeb bl-użu ta’ servizz wieħed jew aktar.

Is-servizzi tal-Informazzjoni tax-Xmajjar kif identifikati fil-kapitolu 4.4 huma rranġati mill-ġdid u suddiviżi skont it-Tabella 4.5.

Table 4.5

River information services

Mainly traffic related

1. Fairway information service (FIS)

a) Visual aids to navigation

b) Radiotelephone service on inland waterways

c) Internet service

d) Electronic navigational chart service

2. Traffic information (TI)

a) Tactical traffic information (TTI)

b) Strategic traffic information (STI)

3. Traffic management (TM)

a) Local traffic management (vessel traffic services — VTS

b) Navigational support (NS)

c) Lock and bridge management (LBM)

4. Calamity abatement support (CAS)

Mainly transport related

5. Information for transport logistics/management (ITL)

a) Voyage planning (VP)

b) Transport management (TPM)

c) Intermodal port and terminal management (PTM)

d) Cargo and fleet management (CFM)

6. Information for law enforcement (ILE)

7. Statistics (ST)

8. Waterway charges and harbour dues (CHD)

L-abbrevjazzjonijiet fit-Tabella 4.5 jintużaw biss biex jipprovdu l-konnessjoni mat-Tabella 4.6

4.6. Funzjonijiet rekwiżiti tal-informazzjoni tar-RIS

Funzjoni RIS tinftiehem bħala kontribuzzjoni għal servizz. Id-dekompożizzjoni funzjonali tas-Servizzi tal-Informazzjoni tax-Xmajjar tippermetti l-allokazzjoni tal-provvista ta’ informazzjoni mad-domanda tal-utenti. It-tabella 4.6 turi l-konnessjonijiet bejn is-servizzi (il-kapitolu 4.5), il-funzjonijiet (il-kapitolu 4.6), l-utenti (il-kapitolu 4.2.5) u l-livelli tal-informazzjoni (il-kapitolu 2.11). Turi wkoll li f’ħafna każijiet l-istess funzjoni hija ta’ servizz għal ħafna parteċipanti fil-proċess tat-trasport. It-Tabella 4.6 tagħti eżempju bħala gwida għal kull kulħadd u tista’ tfakkar lill-qarrej biex ifassal il-lista tiegħu/tagħha stess.

Tabella 4.6.

Dekompożizzjoni funzjonali tas-Servizzi tal-Informazzjoni tax-Xmajjar

Nru Servizz tar-RIS Sub-servizz tar-RIS Funzjoni tar-RIS Livell ta’ informazzjoni Utent Kaptan tal-bastiment Operatur ta’ VTS Magħlaq/pont operator Passaġġi fuq l-ilma authority Operatur ta’ terminal Ċentru kontra d-diżastri Maniġer ta’ flotta Speditur ta’ merkanzija FIS Servizz ta’ informazzjoni dwar kanali navigabbli Dispożizzjoni ta’ informazzjoni dwar: FIS.1 Il-ġeografija taż-żona tan-navigazzjoni u l-aġġornamenti tagħhom FIS X X X X X X X FIS.2 Għajnuniet ta’ navigazzjoni u sinjali tat-traffiku FIS X X X X X FIS.3 Kontorni ta’ fond fl-ilma fil-kanal ta’ navigazzjoni FIS X X X X X X FIS.4 Ostakoli għal żmien twil fil-kanal FIS X X X X X X X FIS.5 Informazzjoni metereoloġika attwali FIS X X X X FIS.6 Ostakoli temporanji fil-kanal navigabbli FIS X X X X X FIS.7 Livelli tal-ilma fil-preżent u fil-ġejjieni fl-idrometri FIS X X X X X X FIS.8 L-istat tax-xmajjar, kanali, mgħalaq u pontijiet fiż-żona RIS FIS X X X X X X FIS.9 Restrizzjonijiet ikkawżati minn għarar u silġ FIS X X X X X X X FIS.10 Funzjonijiet ħżiena ta’ għajnuniet għan-navigazzjoni FIS X X X FIS 11 Bidliet għal żmien qasir fil-ħinijiet ta’ operazzjoni ta’ mgħalaq u pontijiet FIS X X X X X FIS 12 Bidliet għal żmien qasir ta’ għajniniet għan-navigazzjoni FIS X X X FIS.13 Ħinijiet regolari ta’ operazzjoni ta’ mgħalaq u pontijiet FIS X X X X X X X FIS.14 Limitazzjonijiet fiżiċi fuq passaġġi fuq l-ilma, pontijiet u mgħalaq FIS X X X X X X X FIS.15 Regoli u regolamenti navigazzjonali FIS X X X X X X FIS.16 Rati ta’ tariffi ta’ infrastruttura f’passaġġi fuq l-ilma FIS X X X X FIS.17 Regolamenti u rakkomandazzjonijiet għal navigazzjoni ta’ divertiment FIS (X) X X TI Informazzjoni tat-traffiku TTI Informazzjoni tat-traffiku tattika (relatata ma’ żmien qasir) TTI.1 Preżentazzjoni tal-pożizzjoni tal-bastiment ta’ min ikun TTI X X TTI.2 Preżentazzjoni tal-pożizzjonijiet ta’ bastimenti ta’ ħaddieħor TTI X X STI Informazzjoni tat-traffiku strateġika (relatata ma’ żmien medju u twil) STI.1 Presentation of fairway information (= FIS) FIS X X X X STI.2 Preżentazzjoni tal-pożizzjonijiet tal-bastiment f’inħawi kbar STI X X X X STI.3 Valutazzjoni tas-sitwazzjoni tat-traffiku għal żmien medju u twil STI X X STI.4 Preżentazzjoni tal-karatteristiċi tal-bastiment STI X X X X X X STI.5 Preżentazzjoni ta-karatteristiċi tal-merkanzija STI X X X X X X STI.6 Preżentazzjoni tad-destinazzjoni maħsuba STI X X X X X X X X STI.7 Preżentazzjoni tal-informazzjoni dwar avvenimenti/inċidenti fiż-żona koperta STI X X X X STI.8 Organizzazzjoni u Regolamentazzjoni tal-fluss tat-traffiku STI X X X TM Ġestjoni tat-traffiku VTS Servizzi tat-traffiku tal-bastimenti (lokali) VTS.1 Preżentazzjoni tal-pożizzjonijiet tal-bastiment fuq skala kbira TTI X VTS.2 Monitoraġġ ta’ arranġamenti għal passaġġ u mmanuvrar TTI X VTS.3 Valutazzjoni għal żmien qasir tas-sitwazzjoni tat-traffiku TTI X VTS.4 Organizzazzjoni u regolamentazzjoni tal-fluss tat-traffiku f’żona koperta mi-RIS TTI X NS Sostenn navigazzjonali NS.1 Informazzjoni għal piloti (sostenn navigazzjonali) TTI X X NS.2 Informazzjoni għal laneċ tal-irmonk (sostenn nawtiku) STI X NS.3 Informazzjoni għal dgħajjes ta’ bankers, dgħajjes għat-tneħħija ta’ skart taż-żejt, azjendi ta’ tagħmir tal-bastimenti (servizz ta’ sostenn għal bastimenti) STI X X LBM Ġestjoni ta’ mgħalaq u pontijiet LBM.1 Operazzjoni ta’ mgħalaq/pontijiet LBM.1.1 Preżentazzjoni tal-istat attwali tal-proċess ta’ magħlaq/pont TTI X X LBM.1.2 Preżentazzjoni ta’ ippjanar għal żmien qasir ta’ mgħalaq/pontijiet (ETAs/RTAs ta’ bastimenti, postijiet ta’ stennija, pożizzjonijiet ta’ mgħalaq/pontijiet) TTI X X X LBM.2 Ippjanar ta’ mgħalaq/ponijiet LBM.2.1 Forniment ta’ ETAs għal bastimenti li jkunu qegħdin joqorbu STI X LBM.2.2 Forniment ta’ informazzjoni dwar iskeda għal żmien medju jew żmien twil tal-proċess ta’ mgħalaq/pontijiet STI X X LBM.2.3 Forniment ta’ RTAs ta’ bastimenti għal żmien medju u għal żmien twil STI X X CAS Sostenn għal titfija ta’ diżastri CAS.1 Informazzjoni dwar inċidenti ffukata fuq is-sitwazzjoni tat-traffiku TTI X X X CAS.2 Valutazzjoni tas-sitwazzjoni tat-traffiku f’każ ta’ inċident TTI X X CAS.3 Koordinazzjoni tal-assistenza ta’ bastimenti tar-ronda TTI X X X CAS.4 Valutazzjoni tal-effetti possibbli tal-inċident fuq l-ambjent, fuq in-nies u fuq it-traffiku TTI X X CAS.5 Preżentazzjoni ta’ informazzjoni għal bastimenti tar-ronda, dgħajjes tal-pulizija u dgħajjes għat-tifi tan-nar TTI X X CAS.6 Bidu u koordinazzjoni ta’ attivitajiet ta’ tfittxija u salvataġġ TTI X X X CAS.7 Teħid ta’ miżuri għall-protezzjoni tat-traffiku, tal-ambjentali u tal-persuni TTI X X ITL Informazzjoni għal loġistika/ġestjoni tat-trasport VP Ippjanar ta’ vjaġġ VP.1 Forniment ta’ informazzjoni dwar il-port ta’ destinazzjoni, l-RTA fid-destinazzjoni finali, it-tip ta’ merkanzija STI X X X VP.2 Forniment ta’ informazzjoni u preżentazzjoni tan-netwerk tal-kanali fuq skali differenti STI X X X VP.3 Preżentazzjoni tal-ħinijiet tal-ftuħ ta’ mgħalaq u pontijiet u tal-ħinijiet ġenerali ta’ stennija STI X X X VP.4 Preżentazzjoni ta’ informazzjoni tat-temp fit-tul STI X X X VP.5 Preżentazzjoni tal-previżjoni tal-livelli tal-ilma għal żmien medju u twil STI x X X VP.6 Preżentazzjoni ta’ informazzjoni dwar karatteristiċi tar-rotot b’RTAs, ETAs, ETDs f’punti ta’ tluq STI X X X VP.7 Preżentazzjoni ta’ informazzjoni li taffettwa informazzjoni ta’ ivvjaġġar STI X TPM Ġestjoni tat-trasport TPM.1 Forniment u preżentazzjoni ta’ ETAs ta’ bastimenti STI X Organizzazzjoni tal-fornituri ta’ bastimenti Organizzazzjoni ta’ bankers Organizzazzjoni ta’ tiswija X TPM.2 Forniment u preżentazzjoni ta’ pjanijiet ta’ ivvjaġġar ta’ bastimenti STI X X TPM.3 Forniment ta’ informazzjoni dwar spazju liberu għat-tagħbija STI X X TPM.4 Monitoraġġ tal-prestazzjoni ta’ trasporti u terminals marbuta b’kuntratt Sensala marittimi Maniġers ta’ servizz ta’ trasport ta’ kwalità TPM.5 Monitoraġġ ta’ theddid mhux tas-soltu (bħal strajkijiet, waqa’ fil-livell tal-ilma) biex it-trasport ikun affidabbl TPM.6 Tqabbil tal-prestazzjoni tat-trasport u tat-terminals ma’ livelli ta’ servizz miftiehma TPM.7 Definizzjoni ta’ aġġustamenti ta’ metodi għall-ippjanar ta’ vjaġġi PTM Ġestjoni intermodali ta’ portijiet u terminals PTM.1 Preżentazzjoni tal-istat attwali ta’ terminals jew portijiet PTM.1.1 Preżentazzjoni ta’ bastimenti li jkunu qegħdin jistennew, jitgħabbew/jinħattu TTI X X PTM.1.2 Preżentazzjoni tal-istat attwali tal-proċess ta’ terminals TTI X X PTM.1.3 RTA ta’ bastimenti, postijiet ta’ stennija, pożizzjonijiet X X X PTM.2 Ippjanar ta’ portijiet jew terminals PTM.2.1 ETAs ta’ bastimenti li jkunu qegħdin joqorbu STI X PTM.2.2 Proċess ta’ skeda ta’ terminals għal żmien medju u twil X PTM.2.3 RTAs ta’ bastimenti għal żmien medju u twil STI X X CFM Ġestjoni ta’ merkanzija u flotta CFM.1 Informazzjoni dwar flotta ta’ bastimenti u karatteristiċi tat-trasport tagħhom STI X X CFM.2 Informazzjoni dwar il-merkanzija li għandha tkun trasportata STI X X ILE Informazzjoni għall-infurzar tal-liġi ILE.1 Ġestjoni trans-konfini (servizz ta’ immigrazzjoni, dwana) X ILE.2 Konformità ma’ rekwiżiti għas-sikurezza tat-traffiku X ILE.3 Konformità ma’ rekwiżiti ambjentali X ST Statistika X ST.1 Tranżitu ta’ bastimenti u ta’ merkanzija f’ċerti punti (mgħalaq) tal-passaġġ fuq l-ilma X CHD Ħlasijiet għal passaġġi fuq l-ilma u tariffi ta’ portijiet X X X X

4.7. Applikazzjonijiet tar-RIS

Applikazzjonijiet tar-RIS huma użijiet reġjonali jew dedikati ta’ sistemi skont rekwiżiti speċifiċi: lokali, funzjonali, orjentati lejn proċess. Applikazzjoni tar-RIS tfisser il-forniment ta’ Servizzi ta’ Informazzjoni tax-Xmajjar permezz ta’ sistemi dedikati. Applikazzjoni waħda tista’ tuża sistema waħda jew aktar biex jingħata servizz.

4.8. Sistemi tar-RIS

Kienet żviluppata firxa wiesgħa ta’ sistemi tekniċi għar-RIS, il-parti l-kbira tagħhom għal aktar minn servizz, funzjoni jew applikazzjoni waħda (Tabella 4.8):

Tabella 4.8.

Relazzjoni bejn Servizzi u Sistemi

SISTEMA SERVIZZ Informazzjoni dwar kanali navigabbli Informazzjoni tat-traffiku Ġestjoni tat-traffiku Sostenn għal protezzjoni kontra d-diżastri Informazzjoni għal loġistika tat-trasport Informazzjoni għall-infurzar tal-liġi Statistika Ħlasijiet għal passaġġi fuq l-ilma u tariffi għal portijiet Tattika Strateġika Servivvi ta’ traffiuku ta’ bastimenti Sostenn navigazzjonali Ġestjoni ta’ mgħalaq u pontijiet Ippjanar ta’ vjaġġi Ġestjoni ta’ trasport Ġestjoni intermodali ta’ portijiet u terminals Ġestjoni ta’ flotta u merkanzija Għajnuniet viżivi għal navigazzjoni x Radar li jirrifletti għajnuna għal navigazzjoni X X Sinjali bid-dawl X X X Telefon ċellulari (vuċi u dejta) X X X X X X X X X X GNSS/Galileo għall-pożizzjoni tal-bastiment X X X X X X Radju VHF X X X X X X X X X X Internet X X X X X X X X Radar ibbażat fuq il-bastiment X X X Radar ibbażat fuq l-art X X X X Kameras CCTV ibbażati fuq l-art X X X Mappa ta’ navigazzjoni elettronika X X X X X X Sistema ta’ insegwiment u traċċar ta’ bastimenti X X X X X X X X X X X Sistema ta’ rappurtaġġ ta’ bastiment X X X X X X X X X

5. RAKKOMANDAZZJONIJIET GĦAL SERVIZZI INDIVIDWALI

Minħabba li t-teknoloġija tinbidel malajr, l-enfażi qiegħda aktar fuq servizzi u anqas fuq sistemi li jiddependu mit-teknoloġija f’dan il-kapitolu.

5.1. Servizz ta’ informazzjoni ta’ kanali navigabbli (FIS)

5.1.1. Ġenerali

(1) Mezzi tradizzjonali għall-għoti ta’ FIS huma eż. għajnuniet viżivi għal navigazzjoni, avviżi lil kaptani bil-miktub, bix-xandir u b’telefowns fissi ma’ mgħalaq. It-telefown ċellulari li juża l-GSM żied possibiltajiet ġodda għal komunikazzjoni orali u bid-dejta, iżda l-GSM mhux disponibbli kullimkien u dejjem. FIS mfassal apposta għall-passaġġi fuq l-ilma jista’ jkun fornit permezz ta’ (a) Servizz radjutelefoniku fuq passaġġi fuq l-ilma interni (b) Servizz tal-internet (c) Servizz ta’ mapep ta’ navigazzjoni elettroniċi (eż. ECDIS Intern ma’ ENC). Dawn it-tliet kategoriji ta’ FIS huma trattati f’dan il-kapitolu. Huma bbażati l-aktar fuq il-qagħda preżenti, iżda pereżempju avviżi lill-kaptan jistgħu għall-ġejjieni jingħataw permezz ta’ servizz ta’ ENC.

(2) Tipi ta’ informazzjoni dwar kanali navigabbli huma elenkati fit-Tabella 4.6.

(3) Informazzjoni dwar kanali navigabbli jkollha informazzjoni statika u dinamika kif ukoll urġenti dwar il-kanal. Informazzjoni statika u dinamika għandha tkun ikkomunikata abbażi ta’ skeda. L-informazzjoni urġenti jeħtieġ li tkun aġġornata ta’ sikwit ħafna u/jew għandha tkun ikkomunikata abbażi ta’ żmien reali (eż. VHF orali jew interskambju ta’ dejta elettronika, l-Internet, WAP).

(4) Informazzjoni dwar kanali navigabbli relatata ma’ sikurezza għandha tingħata mill-awtorità kompetenti jew f’isimha.

(5) Informazzjoni dwar kanali navigabbli għal żona internazzjonali ta’ xmara għandha tingħata minn punt wieħed ta’ disseminazzjoni li jingħata dejta mill-awtoritajiet kompetenti konċernati.

(6) Dejta mogħtija relatata ma’ sikurezza għandha tkun ċertifikata mill-awtorità kompetenti.

(7) Valuri għandhom jingħataw biss b’indikazzjoni tal-eżattezza li tista’ tkun attribwita lilhom.

(8) Servizzi ta’ informazzjoni ta’ kanali navigabbli għandhom jingħataw permezz tal-mezzi approvati ta’ komunikazzjoni (eż. avviżi lil kaptani permezz tal-Internet jew permezz tal-VHF) u għandhom jingħataw bi preċiżjoni sakemm dan ikun prattiku.

(9) Biex tkun tista’ ssir navigazzjoni permezz ta’ radar f’viżibbiltà ħażina, il-kanal navigabbli għandu jkun mgħammar b’radar li jirrifletti l-marki ta’ fuqnett ta’ bagi u fanali tal-port u b’marki tar-radar quddiem puntali ta’ pontijiet. It-tagħmir tal-kanal navigabbli għal navigazzjoni bir-radar huwa x-xogħol ta’ infrastruttura ta’ għajnuniet għal navigazzjoni li jirriflettu r-radar. Dan ix-xogħol huwa relatat mar-RIS iżda mhux parti mir-RIS. Għalhekk dawn il-Linji Gwida tar-RIS ma jqisuhx.

5.1.2. Servizz radjutelefoniku fuq passaġġi fuq l-ilma interni

(1) Is-servizz radjutelefoniku għal passaġġi fuq l-ilma interni jippermetti l-istabbiliment ta’ komunikazzjoni bir-radju għal skopijiet speċifiċi bl-użu ta’ kanali miftiehma u ta’ proċedura operazzjonali miftiehma (kategoriji ta’ servizzi). Is-servizz radjutelefoniku għandu ħames kategoriji ta’ servizzi: (a) Minn bastiment għal bastiment (b) Informazzjoni nawtika (c) Awtoritajiet minn bastiment għal port (d) Komunikazzjonijiet abbord (e) Korrispondenza pubblika (servizz mhux obbligatorju) Minn dawn il-ħames kategoriji, l-ewwel tlieta biss huma importanti għar-RIS. Is-servizz radjutelefoniku jippermetti komunikazzjoni diretta u malajr bejn kaptani, awtoritajiet ta’ kanali navigabbli u awtoritajiet ta’ portijiet. Huwa l-aktar adattat għal informazzjoni li tkun meħtieġa b’mod urġenti fuq bażi ta’ ħin reali.

(2) Is-servizz radjutelefoniku huwa bbażat fuq ir-regoli u r-regolamenti li ġejjin: (a) Regolamenti tar-Radju tal-Unjoni Internazzjonali tat-Telekomunikazzjoni (dinjija) (b) Arranġament Reġjonali dwar is-Servizz Radjutelefoniku għal Passaġġi fuq l-Ilma Interni (Basel, 06.04.2000) (c) Vokabularju Standardizzat NU/KEE għal Konnessjonijiet bir-Radju għal Navigazzjini Interna (Kummissjoni Ekonomika għall-Ewropa tan-NU Nru 35, 1997) (d) Regoli nazzjonali għal passaġġi fuq l-ilma interni għal navigazzjoni.

(3) Fil-kategoriji ta’ servizzi minn bastiment għal bastiment, informazzjoni nawtika u awtoritajiet minn bastiment għal port, it-trażmissjoni ta’ messaġġi għandha tittratta b’mod esklużiv is-sikurezza tal-ħajja umana, u l-moviment u s-sikurezza ta’ bastimenti.

(4) L-informazzjoni orali dwar kanali fil-kategorija ta’ servizz ta’ informazzjoni nawtika (art/bastiment) huwa rrakkomandat li tkun implimentata l-kategorija ta’ servizz: (a) Għal informazzjoni urġenti li tkun teħtieġ aġġornamenti ta’ spiss u li jkollha tkun ikkomunikata abbażi ta’ ħin reali (b) Għal informazzjoni dinamika li jkollha tkun ikkomunikata abbażi ta’ minn jum għal ieħor

(5) L-informazzjoni urġenti u dinamika li għandha tkun ikkomunikata permezz ta’ radju b’mod orali tista’ tkun dwar pereżempju: (a) Ostakoli temporanji fil-kanal navigabbli, funzjonijiet ħżiena ta’ għajnuniet għal navigazzjoni (b) Bidliet temporanji fil-ħinijiet li fihom joperaw mgħalaq u pontijiet (c) Restrizzjonijiet fin-navigazzjoni kkawżati minn għarar u silġ (d) Livelli tal-ilma attwali u għal quddiem fl-idrometri

(6) Iż-żona tar-RIS għandha tkun koperta kollha mill-firxa tal-istazzjonijiet bażi tal-VHF għal informazzjoni nawtika.

(7) Fil-kategorija ta’ servizzi ta’ informazzjoni nawtika, l-informazzjoni tista’ tintbagħat “lill-utenti kollha” bħala: (a) Rapporti skedati dwar l-istat ta’ passaġġi fuq l-ilma inklużi rapporti dwar il-livell tal-ilma fl-idrometri f’ħinijiet fissi matul il-jum (b) Rapporti urġenti waqt okkażjonijiet speċjali (eż. regolamenti tat-traffiku wara inċidenti)

(8) Għandu jkun possibbli għall-operatur fiċ-ċentru tar-RIS li jwieġeb mistoqsijiet speċifiċi ta’ kaptani jew jsirulu u li jirċievi rapporti minn kaptani.

5.1.3. Servizz tal-internet

(1) Huwa rrakkomandat li jitwaqqaf Servizz tal-Internet għat-tipi li ġejjin ta’ informazzjoni dwar kanali navigabbli: (a) Informazzjoni nawtika dinamika dwar l-istat tal-passaġġi fuq l-ilma li ma teħtieġx tkun ikkomunikata aktar malajr milli abbażi ta’ kuljum. (b) Informazzjoni idrografika dinamika, bħal-livelli tal-ilma attwali, tbassir tal-livell tal-ilma, il-fond għal navigazzjoni ta’ kanali navigabbli (jekk tkun tista’ tinkiseb), tbassir u rapporti dwar silġ u għarar. (c) Informazzjoni statika (eż. il-limitazzjonijiet fiżiċi ta’ passaġġ fuq l-ilma, ħinijiet regolari ta’ tħaddim ta’ mgħalaq u pontijiet, regoli u regolamenti ta’ navigazzjoni). L-informazzjoni msemmija hawn fuq għandha tingħata permezz ta’ avviżi lil kaptani jew permezz ta’ ECDIS Intern għal passaġġi fuq l-ilma ta’ klassi Va u ogħla.

(2) Għandu jintuża vokabularju standard għal avviżi lil kaptani biex tkun tista’ ssir traduzzjoni b’mod faċli jew awtomatiku f’lingwi oħra.

(3) Għal netwerk mimli u/jew estiż ta’ passaġġi fuq l-ilma, l-informazzjoni dinamika tista’ tkun organizzata f’databases interattivi (sistema ta’ ġestjoni ta’ kontenut) biex ikun jista’ jsir aċċess faċli għad-dejta.

(4) Minbarra l-preżentazzjoni tal-Internet, l-avviżi lill-kaptani jistgħu jintagħtu permezz ta’ (a) Abbonament f’posta elettronika għal kompjuters abbord bastimenti u f’uffiċċji (b) Abbonament ta’ SMS għal telefowns ċellulari (c) Paġni WAP għal telefowns ċellulari.

(5) Biex jitħaffef l-ippjanar ta’ rotot mill-kaptan, l-informazzjoni kollha dwar il-kanali meħtieġa għal rotta minn port ta’ tluq sa port ta’ wasla tista’ tkun ippreżentata fuq paġna waħda fuq talba tal-utent.

(6) Avviżi lil kaptani permezz tal-Internet jew permezz ta’ skambju ta’ dejta bejn l-awtoritajiet għandhom ikunu kkomunikati f’format miftiehem biex tkun tista’ ssir traduzzjoni awtomatika f’lingwi oħra.

(7) Għandhom jitħarsu r-rekwiżiti tal-ispeċifikazzjonijiet tekniċi għal avviżi lil kaptani kif definiti mid-Direttiva tar-RIS.

5.1.4. Servizz elettroniku ta’ mapep nawtiċi (ECDIS Intern)

(1) Mapep ta’ navigazzjoni elettroniċi (ENC) bħala mezz biex tkun ippreżentata informazzjoni dwar kanali navigabbli għandhom iħarsu r-rekwiżiti tal-ispeċifikazzjonijiet tekniċi tas-sistema ECDIS Intern kif definit mid-Direttiva tar-RIS.

(2) L-informazzjoni minn mapep li għandha tintuża fis-sistema ECDIS Intern għandha tkun l-aħħar edizzjoni tal-informazzjoni.

(3) Jekk l-ENC tkun maħsuba biex tintuża bil-mod navigazzjonali ta’ ECDIS Intern, għandhom għall-anqas ikunu inklużi fl-ENC l-oġġetti-ġeo rilevanti għas-sikurezza. L-awtorità kompetenti għandha tivverifika l-informazzjoni rilevanti għas-sikurezza fl-ENC.

(4) Huwa rrakkomandat li l-oġġetti-ġeo kollha tal-katalgu tal-oġġett tal-ispeċifikazzjonijiet ta’ ECDIS Intern ikunu inklużi fl-ENC.

(5) Huwa rrakkomandat li l-livelli tal-fond ikunu inklużi fl-ENC (kontorni ta’ fond). Il-fond tal-ilma jista’ jkun relatat mal-livell tal-ilma definit minn qabel jew mal-livell attwali tal-ilma.

5.2. Servizz ta’ informazzjoni tat-traffiku

5.2.1. Ġenerali

Informazzjoni dwar s-sitwazzjoni tat-traffiku tista’ tingħata b’żewġ modi (kapitolu 2.11):

(a) Bħala informazzjoni tat-traffiku tattika (TTI), bl-użu tar-radar u — jekk tkun tista’ tinkiseb — b’sistema ta’ insegwiment u traċċar ta’ bastimenti bħal AIS Interna bl-għajnuna ta’ mapep ta’ navigazzjoni elettroniċi.

(b) Bħala informazzjoni tat-traffiku strateġika (STI) li tuża sistema ta’ rappurtaġġ elettroniku ta’ bastimenti (eż. database b’dejta dwar bastiment u merkanzija, rapporti permezz tal-VHF jew faċilitajiet oħra ta’ komunikazzjoni ċellulari — b’mod orali u bid-dejta).

5.2.2. Informazzjoni tat-traffiku tattika (TTI)

(1) Bastimenti għandhom ikunu mgħammra b’radar biex isir monitoraġġ tal-bastimenti l-oħra kollha f’inħawi ta’ navigazzjona qrib il-kaptan meta l-viżibbiltà tkun ħażina.

(2) Immaġni tat-traffiku tattika abbord (kapitolu 2.11 (2)) għandha tkun imtejba billi għall-anqas tintwera informazzjoni bir-radar u — jekk tkun tista’ tinkiseb — informazzjoni AIS Interna dwar bastimenti fuq mappa ta’ navigazzjoni elettronika (ENC).

(3) Il-wiri integrat għandu jkun skont ir-rekwiżiti għall-mezz ta’ navigazzjoni tal-ispeċifikazzjonijiet tekniċi għal ECDIS Intern kif definiti mid-Direttiva tar-RIS.

(4) Bil-mezz ta’ navigazzjoni ta’ ECDIS Intern, il-pożizzjoni tal-bastiment għandha tkun derivata minn sistema kontinwa ta’ pożizzjoni li l-preċiżjoni tagħha tkun konsistenti mar-rekwiżiti ta’ navigazzjoni mingħajr periklu.

(5) L-użu ta’ sistema ta’ insegwiment u traċċar ta’ bastimenti (bħal AIS Interna) bħala sinjal sensorju addizzjonali ta’ pożizzjoni biex jittraċċa bastimenti fl-inħawi għandu jħares ir-rekwiżiti tal-ispeċifikazzjonijiet tekniċi għal dawn is-sistemi kif definit mid-Direttiva tar-RIS. L-informazzjoni dwar bastiment għandha tkun identifikata fuq l-immaġni tat-traffiku tattika, u għandha tkun tista’ tinkiseb informazzjoni addizzjonali oħra.

(6) L-informazzjoni tat-traffiku tattika fuq l-art tintuża wkoll fil-ġestjoni ta’ traffiku lokali (eż. ċentri VTS) (kapitolu 5.3.1).

5.2.3. Informazzjoni tat-traffiku strateġika (STI)

(1) Informazzjoni tat-traffiku strateġika (kapitolu 2.11 (3)) għandha tkun stabbilita meta jkun meħtieġ stħarriġ permanenti tas-sitwazzjoni ta’ navigazzjoni fiż-żona tar-RIS għal deċiżjonijiet għal żmien medju u żmien twil (eż. għall-ġestjoni ta’ emerġenza f’għarar u silġ).

(2) Informazzjoni tat-traffiku strateġika tista’ tkun ta’ għajnuna għas-servizzi li ġejjin: (a) Il-ġestjoni ta’ mgħalaq u pontijiet (il-kalkolu tal-ħin stmat ta’ wasla — ETA — u tal-ħin meħtieġ għal wasla — RTA) (b) L-ippjanar tal-vjaġġ (c) Is-sostenn għal titfija ta’ diżastri (dejta dwar bastimenti u merkanzija) (d) Il-ġestjoni ta’ terminals (kalkolu ta’ ETA u RTA)

(3) Għal informazzjoni strateġika għandha tkun stabbilita mill-awtorità kompetenti sistema ta’ rappurtaġġ ta’ bastimenti (eż. f’konnessjoni ma’ ċentri tar-RIS). Is-sistema għandha x-xogħol li tiġbor, tivverifika u tqassam id-dejta rappurtata.

(4) L-STI għandha tingħata lil utenti tar-RIS (kapitolu 2.10) meta tintalab (kapitolu 5.5 (7)) b’qies għar-regolamenti dwar il-privatezza.

(5) dejta dwar bastimenti u merkanzija għandha tinġabar f’database. Id-database tista’ timtela permezz ta’: (a) Rappurtaġġ orali permezz ta’ telefown ċellulari (b) Rappurtaġġ orali permezz tal-VHF (kapitolu 5.1.2 (6)) (c) Rappurtaġġ elettroniku permezz ta’ kompjuter abbord (eż. applikazzjoni ta’ BICS) u faċilitajiet ta’ komunikazzjoni ċellulari (eż. dejta ta’ telefown ċellulari) jew kompjuters ibbażati fuq l-art u linji fissi ta’ komunikazzjoni għal rapporti inizjali (identità ta’ bastiment u merkanzija). (d) Insegwiment u traċċar ta’ bastimenti (eż. permezz ta’ AIS Interna) għal rapporti ta’ progress (pożizzjoni ta’ bastiment u ETA).

(6) Rapporti minn bastimenti interni għandhom iħarsu r-rekwiżiti tal-ispeċifikazzjonijiet tekniċi għal Rappurtaġġ ta’ Bastimenti Elettroniku kif definit mid-Direttiva tar-RIS.

(7) Il-kompożizzjoni possibbli ta’ settijiet ta’ dejta għal servizzi differenti bħal ġestjoni ta’ mgħalaq u pontijiet, sostenn għal titfija ta’ diżastri jew ġestjoni ta’ terminals hija mogħtija bħala eżempju fit-Tabella 5.2.3. Tabella 5.2.3. Sett ta’ dejta għal rappurtaġġ ta’ bastiment Dejta statika ta’ bastimenti f’kompożizzjoni Tip MV Isem Arcona Nru uffiċjali tal-bastiment (għal bastimenti ta’ fuq il-baħar in-Nru IMO) 4,620,004 Tul 110 m Wisa’ 11,40 m Dejta varjabbli Għadd ta’ ekwipaġġ abbord 3 Pożizzjoni (f’passaġġ fuq l-ilma u f’km) Emmerich, km 857,0 Direzzjoni ta’ tbaħħir Direzzjoni ’l fuq Għadd ta’ bastimenti f’kompożizzjoni 2 Tul tal-kompożizzjoni 187 m Wisa’ tal-kompożizzjoni 11,40 Fond 3,20 m Punt ta’ rappurtaġġ li jmiss (magħlaq/pont, terminal) Magħlaq Meiderich ETA fil-punt ta’ rappurtaġġ b’eżattezza 17:30 ± 0:30 Għal kull merkanzija parzjali Kategorija ta’ merkanzija Prodott kimiku Kodiċi ta’ sistema armonizzata ta’ merkanzija 310 210 Punt ta’ tagħbija (Kodiċi tal-post tan-NU) Rotterdam Punt ta’ destinazzjoni (Kodiċi tal-post tan-NU) Dortmund Ammont ta’ merkanzija (tunnellati) 2 800 Biss jekk il-merkanzija tkun perikoluża Isem tal-merkanzija Na-Nitrit Kodiċi tal-merkanzija ADN, ADNR Klassi 5.1 Kodiċi tal-pakk III Nru — NU. (jekk disponibbli) 1 500 Kwantitàta’ koni/dwal koħol 1

(8) Immaġni tat-traffiku strateġika fuq l-art tista’ tkun ristretta għal tipi speċjali ta’ bastimenti (eż. bastimenti kbar ħafna, bastimenti b’merkanzija perikoluża, trasporti speċjali, u taħlita speċjali ta’ laneċ).

(9) L-interskambju tad-dejta għandu jkun stabbilit bejn awtoritajiet ta’ inħawi ġirien. F’każ ta’ awtoritajiet ta’ Stati Membri ġirien skonmd l-iskop tad-Direttiva tar-RIS, l-interskambju tad-dejta għandu jsir b’mod elettroniku. F’każijiet oħra u skont l-għadd ta’ bastimenti involuti, huwa għandu jsir permezz tat-telefown, faks, posta elettronika jew interskambju ta’ dejta elettronika.

5.3. Ġestjoni tat-traffiku

5.3.1. Ġestjoni tat-traffiku lokali (servizzi ta’ traffiku ta’ bastimenti — VTS)

(1) Issir referenza għal-Linji Gwida ta’ VTS Interni tal-IALA (kapitolu 1, nru 3.a).

(2) Għandu jitwaqqaf ċentru ta’ VTS għall-ġestjoni ta’ traffiku lokali permezz ta’ immaġni tat-traffiku tattika fuq l-art (Kapitolu 2.11), għas-sikurezza tan-navigazzjoni f’sitwazzjonijiet lokali diffiċli u għall-protezzjoni tal-popolazzjoni umana u tal-infrastruttura tal-madwar minn perikoli potenzjali ta’ navigazzjoni. Jagħmel enfażi fuq l-organizzazzjoni tat-traffiku. Is-sitwazzjoniiet lokali diffiċli jistgħu jkunu: (a) Kanal navigabbli dejjaq u/jew sikek (b) Passaġġi b’dawran dejjaq (c) Ħafna pontijiet u/jew pontijiet dojoq (d) Kurrenti qawwijin tal-ilma u/jew kurrenti msallba (e) Kanali navigabbli b’regolamenti tat-traffiku, eż traffiku lejn direzzjoni waħda (f) Post fejn jiltaqgħu diversi passaġġi fuq l-ilma (g) Densità għolja ta’ traffiku

(3) L-immaġni tat-traffiku tattika (TTI) tkun prodotta permezz ta’ ġbir ta’ informazzjoni minn radar ibbażat fuq l-art u minn insegwiment u traċċar ta’ bastimenti, u mill-wiri ta’ informazzjoni dwar bastimenti f’ECDIS Intern abbażi tal-ispeċifikazzjonijiet tekniċi għal ECDIS Intern u sistemi ta’ insegwiment u traċċar ta’ bastimenti kif definiti mid-Direttiva tar-RIS. Għal distanzi twal fuq xmajjar u traffiku qawwi, it-informazzjoni TTI tista’ titjieb permezz ta’ traċċar ta’ miri.

5.3.2. Sostenn għan-navigazzjoi

Sostenn navigazzjonali huwa t-terminu ġeneriku ta’ servizzi ta’ assistenza għal navigazzjoni interna.

Fl-arena tat-traffiku (ara l-kapitolu 4.4), is-sostenn navigazzjonali jingħata minn piloti biex ma jitħallewx jiżviluppaw sitwazzjonijiet perikolużi tat-traffiku ta’ bastimenti abbord jew f’ċirkostanzi speċjali fuq l-art. Sostenn nawtiku jingħata minn laneċ tal-irmonk jew minn barklori bħala għajnuna għal navigazzjoni u rmiġġ mingħajr periklu.

Fl-arena tat-trasport, servizzi ta’ sostenn għal bastimenti huma servizzi mogħtija lill-kaptan eż. dgħajjes bankers, dgħajjes għat-tneħħija ta’ skart taż-żejt, azjendi ta’ tagħmir għal bastimenti, u organizzazzjonijiet ta’ tiswija.

5.3.3. Ġestjoni ta’ mgħalaq u pontijiet

(1) Ir-RIS jagħmel l-aħjar użu tal-fluss tat-traffiku permezz ta’: (a) Sostenn għal kmandant ta’ magħlaq/pont f’deċiżjonijiet għal żmien qasir għall-ippjanar taċ-ċiklu ta’ magħlaq u pont bi preżentazzjoni ta’ djarju elettroniku ta’ magħlaq, b’database, u b’reġistrazzjoni tal-ħinijiet ta’ stennija (b) Sostenn għal kmandant ta’ magħlaq/pont f’deċiżjonijiet għal żmien medju bi skambju ta’ dejta ma’ mgħalaq ġirien (c) Sostenn għal kaptan bi trażmissjoni ta’ ħinijiet ta’ stennija (d) L-aħjar użu ta’ ċrieki ta’ mgħalaq permezz tal-kalkolu ta’ ETAs/RTAs għal katina ta’ mgħalaq, it-trażmissjoni ta’ RTAs lil kaptani

(2) Sistema ta’ insegwiment u traċċar ta’ bastimenti b’database u b’mezzi adatti ta’ komunikazzjoni (eż. VHF, GSM — b’mod orali u b’dejta) (kapitolu 5.2.3) tista’ ssostni l-ippjanar tal-mgħalaq u pontijiet.

5.4. Sostenn għat-titfija ta’ diżastri

(1) Is-sostenn għal titfija ta’ diżastri jirreġistra d-dejta ta’ bastiment u ta’ trasport fil-bidu ta’ vjaġġ f’ċentru tar-RIS u jaġġorna d-dejta matul il-vjaġġ. F’każ ta’ inċident, iċ-ċentru tar-RIS jibgħat id-dejta mingħajr dewmien lis-servizzi ta’ emerġenza.

(2) Skont l-istima tar-riskju (Tabella 6.4. nru B.2.a), servizz għal titfija ta’ diżastri jista’ jirreġistra biss ċerti tipi ta’ bastimenti u ta’ kompożizzjonijiet (kapitolu 5.2.3 (8)) jew il-bastimenti kollha.

(3) Għandha tkun ir-responsabbiltà tal-kaptan li jirrapporta d-dejta meħtieġa (Tabella 5.2.3).

(4) Għandha titwaqqaf sistema ta’ rappurtaġġ ta’ bastimenti b’database u mezz adatt ta’ komunikazzjoni (ara l-kapitolu 5.2.3).

(5) Għandhom ikunu rappurtati l-pożizzjoni u d-direzzjoni tat-tbaħħir tal-bastiment: (a) Meta jidħol jew jitlaq miż-żona ta’ ċentru tar-RIS (b) F’punti speċifikati ta’ rappurtaġġ fiż-żona taċ-ċentru tar-RIS (c) Meta d-dejta tkun inbidlet matul il-vjaġġ (d) Qabel u wara waqfiet ta’ aktar minn perjodu speċifiku

5.5. Informazzjoni għal loġistika/ġestjoni ta’ trasport

(1) Applikazzjonijiet loġistiċi tar-RIS jinkludu: (a) L-ippjanar tal-vjaġġ (b) Il-ġestjoni tat-trasport (c) Il-ġestjoni intermodali ta’ portijiet u terminals (d) Il-ġestjoni ta’ merkanzija u flotta

(2) L-ippjanar ta’ vjaġġ huwa x-xogħol tal-kaptan u tas-sid tal-bastiment. L-ippjanar ta’ vjaġġ jinkludi l-ippjanar tat-tagħbija u tal-fundar tal-bastiment, kif ukoll l-ippjanar tal-ETA u ta’ tagħbija jew ħatt li jista’ jkun hemm matul vjaġġ. Is-sistema tar-RIS għandha tkun ta’ sostenn għall-ippjanar ta’ vjaġġ permezz ta’ (a) Servizz ta’ informazzjoni ta’ kanali navigabbli (kapitolu 5.1) (b) Informazzjoni tat-traffiku strateġika (kapitolu 5.2.3) (c) Ġestjoni ta’ mgħalaq u pontijiet (kapitolu 5.3.3)

(3) Ġestjoni tat-trasport tfisser il-ġestjoni tal-katina tat-trasport lil hinn mill-iskop ta’ navigazzjoni mmexxija minn sensala marittimi u minn maniġers ta’ trasport ta’ kwalià. L-għan tagħha huma: (a) Il-kontroll tal-prestazzjoni ġenerali tal-maniġers/kaptani ta’ flotta/kaptani u operaturi ta’ terminals b’kuntratt (b) Il-kontroll tal-progress ta’ trasporti b’kuntratt (c) Il-monitoraġġ ta’ theddid mhux mistenni għall-affidabbiltà ta’ dawn it-trasporti (d) Il-finalizzazzjoni tat-trasport (konsenja u fattura)

(4) L-awtoritajiet kompetenti għandhom ifasslu s-sistemi tagħhom ta’ informazzjoni b’mod li l-fluss ta’ dejta bejn imsieħba pubbliċi u privati ikun possibbli. Għandhom jintużaw l-istandards u l-ispeċifikazzjonijiet tekniċi skont il-kapitolu 1 nri 3. e sa j.

(5) Il-komunikazzjoni u l-iskambju ta’ informazzjoni bejn imsieħba privati u pubbliċi fis-sistema tar-RIS għal applikazzjonijiet loġistiċi għandha titwettaq skont il-proċeduri u l-ispeċifikazzjonijiet tekniċi li qegħdin ikunu miftiehma għar-RIS.

(6) L-awtoritajiet kompetenti għandhom jipprovdu biżżejjed spazju għal applikazzjonijiet loġistiċi skont il-limitazzjonijiet tal-possibiltajiet tagħhom, bħal: (a) L-iskambju ta’ informazzjoni bejn utenti u klijenti relatat ma’ bastimenti u terminals (b) Sostenn għall-ippjanar tal-flotta (c) Negozjati dwar ETA/RTA bejn bastimenti u terminals (d) Insegwiment u traċċar ta’ bastimenti (e) Postijiet elettroniċi ta’ swieq L-awtoritajiet kompetenti għandhom jindikaw l-istruttura tad-dejta li tkun qiegħda tintuża lil min ikun qed jifformula applikazzjonijiet.

(7) Il-kunfidenzjalità tal-iskambju tad-dejta f’sistema tar-RIS teħtieġ li tkun żgurata skont l-Artikolu 9 tad-Direttiva tar-RIS. F’każijiet fejn tingħata informazzjoni loġistika minn sistemi mħaddma minn awtorità kompetenti, din l-awtorità għandha tieħu l-passi neċessarji biex tiżgura l-ħarsien tal-kunfidenzjalità ta’ informazzjoni kummerċjali. Meta tingħata dejta kunfidenzjali lil partijiet terzi, għandhom jitqiesu r-regolamenti tal-privatezza.

5.6. Informazzjoni għall-infurzar tal-liġi

L-infurzar tal-liġi tiżgura li persuni f’ġurisdizzjoni partikulari jaderixxu mal-liġijiet ta’ dik il-ġurisdizzjoni. Ir-RIS tappoġġa l-infurzar tal-liġi f’navigazzjoni interna fl-oqsma ta’:

(a) Ġestjoni trans-konfini (eż. il-moviment ta’ persuni kkontrollat mis-servizz tal-immigrazzjoni, id-dwana)

(b) Konformità mar-rekwiżiti ta’ sikurezza tat-traffiku

(c) Konformità mar-rekwiżiti ambjentali

6. L-IPPJANAR TAR-RIS

6.1. Ġenerali

Skont l-Artikolu 4 tad-Direttiva tar-RIS, Stati Membri għandhom jieħdu l-miżuri neċessarji biex jimplimentaw is-servizzi tar-RIS fuq passaġġi tal-ilma interni skont l-iskop tal-Artikolu 2.1 ta’ dik id-Direttiva. Stati Membri jistgħu japplikaw id-Direttiva wkoll għal dawk il-passaġġi fuq l-ilma u l-portijiet li mhumiex imsemmija fl-Artikolu 2.1.

L-awtorità kompetenti konċernata ġeneralment tipprovdi l-esperjenza neċessarja u tirranġa l-iffinanzjar biex ikunu pprovduti l-livelli mixtieqa ta’ teknoloġija u tagħrif espert biex jitħarsu l-għanijiet.

6.2. Responsabbiltajiet

(1) L-awtorità kompetenti għandha r-responsabbiltà — sa fejn ir-RIS ikunu relatati mat-traffiku — li tippjana r-RIS, li tikkummissjona r-RIS u li tirranġa l-iffinanzjar tar-RIS. F’każ ta’ RIS eżistenti, l-awtorità kompetenti għandha tbiddel l-iskop tar-RIS jekk iċ-ċirkostanzi jitolbu dan.

(2) Fejn żewġ gvernijiet jew awtoritajiet kompetenti jew aktar ikollhom interess komuni li jistabbilixxu RIS f’żona partikolari, huma jistgħu jiddeċiedu li jiżviluppaw RIS komuni.

(3) Għandu jittieħed qies ta’ possibiltajiet ta’ monitoraġġ u li jinżamm il-livell mixtieq ta’ affidabbiltà u disponibbiltà tar-RIS.

(4) Matul l-ippjanar tar-RIS, l-awtorità kompetenti konċernata għandha: (a) Jkollha bażi legali għall-azzjonijiet tar-RIS u tiżgura li r-RIS ikunu konformi mal-liġijiet nazzjonali u internazzjonali (b) Tiddetermina l-għanjiet tar-RIS (c) Taħtar awtorità tar-RIS (d) Tiddeskrivi ż-żona fir-responsabbiltà tar-RIS (e) Tiddetermina s-servizzi u l-funzjonijiet li jkunu ser jingħataw (f) Tiddefinixxi r-rekwiżiti għall-applikazzjonijiet (g) Tipprovdi t-tagħmir neċessarju biex jitwettqu x-xogħlijiet mogħtija lir-RIS (h) Tipprovdi u tħarreġ persunal biżżejjed u kompetenti (i) Tarmonizza d-domandi tat-traffiku u l-ġestjoni tat-trasport permezz tal-kooperazzjoni mal-organizzazzjonijiet ta’ spedituri ta’ merkanzija, sidien ta’ flotot u sidien ta’ portijiet.

6.3. Responsabbiltajiet

L-element ta’ responsabbiltà għall-konformità mal-gwida tar-RIS huwa konsiderazzjoni importanti li tista’ tkun deċiża biss fuq bażi ta’ każ każ skont il-liġi nazzjonali. Għaldaqstant, awtorità tar-RIS għandha tqis l-implikazzjonijiet legali fil-każ ta’ inċident ta’ tbaħħir, fejn operaturi tar-RIS jistgħu ikunu naqsu li jwettqu dmirhom b’mod kompetenti.

6.4. Proċess ta’ ippjanar

It-tabella 6.4 turi l-passi li għandhom ikunu segwiti waqt l-ippjanar tal-iżvilupp u l-implimentazzjoni tar-RIS.

Table 6.4

The planning process for RIS

A. PRELIMINARY INVESTIGATION

1. Description and analysis of the existing and future situation in the area

a) Hydrographical, hydrological and meteorological conditions

b) Waterway conditions e.g. dimensions of waterways (locks, bridges, fairways), visibility along fairways, specific constraints (bends, narrows, shoals, narrow and low bridges), navigation patterns, bottlenecks, operating times of locks

c) Current and future traffic and transport situation number of passengers, tons of cargo, kind of cargo, composition of fleet

d) Number, type and impact of accidents including analysis of consequences

e) Legal situation authorities, incident/calamity regulations

f) Regional management and organisational situation e.g. lock operators, harbour and terminal companies

g) Existing RIS systems

h) Other problems in the area, e.g. delays

2. Objectives see Chapter 4.3

3. Tasks see Chapter 4.4

4. Services and functions to be provided see Chapter 4.5 and 4.6

5. Regulations required

6. Requirements for the applications

7. Proposal for decision on further procedure

B. APPLICATION DESIGN

1. Design of one or more future RIS applications

short description, representation of performance and cost estimation of the potential IT systems

a) Design on a functional basis external and internal functions dependant on the local situation

b) Translation of the functional design into a technical design (systems)

c) Definition of equipment needed on vessels and on shore

2. Evaluation of future RIS applications

a) Risk assessment, e.g. types of risks and weighing of risks by pair wise comparison

b) Efficiency of transport by cost/benefit analysis reduction of waiting times for vessels, higher reliability, shorter voyage duration, costs of incidents, accidents and delays

c) Environment impact study if appropriate, for urban areas and the river

3. Organisational structure of the future RIS applications

a) Liability in the legislation and regional legal basis

b) Competent authority for planning and construction

c) RIS authority for operation authority that is carrying out the task

d) Personnel facilities eventually fully automated, training aspects

6.5. Taħriġ

Il-konsenja b’suċċess tar-RIS tiddependi minn persunal kompetenti u b’esperjenza li jħares ir-responsabbiltajiet ta’ awtorità tar-RIS. Ir-reklutaġġ, l-għażla u t-taħriġ ta’ persunal adatt huma rekwiżit minn qabel ghall-provviżjon ta’ persunal kwalifikat li jkollu l-ħila jagħti sehmu biex bastimenti joperaw b’sikurezza u effiċjenza. Persunal bħal dan jgħin biex ikun żgurat li tingħata attenzjoni sħiħa lix-xogħlijiet differenti inerenti f’attivitajiet tar-RIS.

7. ŻVILUPP GRADWALI TAR-RIS

(1) Ħarsa ġenerali lejn l-iżvilupp possibbli stadju wara ieħor tal-partijiet differenti ta’ RIS tingħata fit-Tabella 7.

(2) Minħabba l-parametri li jvarjaw ħafna, mhux possibbli li jsiru rakkomandazzjonijiet ġenerali dwar soluzzjonijiet tar-RIS għal ċerti ċirkostanzi.

Tabella 7.

Żvilupp gradwali possibbli tal-partijiet differenti ta’ RIS

(bil-korsiv: sistema ttestjata, iżda għadha mhux implimentata)

Tip ta’ servizz Stadju Konfigurazzjoni tas-sistema Kapitolu 1 Servizzi ta’ informazzjoni ta’ kanali navigabbli 1.1 Komunikazzjoni orali mill-port/bastiment 1 Informazzjoni nawtika lokali bil-VHF f’mgħalaq u pontijiet 5.1.2 2 Informazzjoni nawtika ċentrali b’sistema tal-VHF maċ-ċentru tar-RIS 5.1.2 1.2 Internet 1 Paġna inzijali tal-internet b’avviżi lil kaptani u b’livelli tal-ilma, paġni statiċi mingħajr sistema għal ġestjoni ta’ kontenut 5.1.3 (1) 2 Bħan-nru 1, iżda paġni dinamiċi addizzjonali b’sistema ta’ ġestjoni ta’ kontenut 5.1.3 (3) 3 Abbonament f’posta elettronika ta’ avviżi lil kaptani u ta’ livelli tal-ilma 5.1.3 (4) 4 Meta tintalab, preżentazzjoni tal-informazzjoni kollha tal-kanali navigabbli minn port ta’ tluq għal port ta’ destinazzjoni għall-ippjanar tar-rotta fuq paġna web waħda 5.1.3 (5) 1.3 Mappa ta’ navigazzjoni elettronika 1 Mappa raster elettronika (skan minn mappa tal-karti) 2 ECDIS Intern b’mod informatiku 5.1.4 (1) 2 Informazzjoni tat-traffiku 2.1 Informazzjoni tat-traffiku tattika (TTI) abbord bir-radar, ECDIS Intern, u insegwiment u traċċar ta’ bastimenti 1 TTI bir-radar 5.2.2 (1) 2 TTI bir-radar u ECDIS Intern b’mod ta’ navigazzjoni, oġġetti biss rilevanti għas-sikurezza fl-ENC 5.2.2 (2)-(4) 5.1.4 (3) 3 Bħan-nru 2, l-oġġetti kollha f’ENC 5.1.4 (4) 4 ECDIS Intern bħan-nru 3, addizzjonalment skont il-fond tal-ilma 5.1.4 (5) 5 ECDIS Intern bħan-nru 1, addizzjonalment b’insegwiment u traċċar ta’ bastimenti 5.2.2 (5) 2.2 Informazzjoni tat-traffiku strateġika permezz ta’ sistema ta’ rappurtaġġ ta’ bastimenti 1 Database fiċ-ċentru tar-RIS, rapporti orali bil-GSM, kontribut fiċ-ċentru tar-RIS bl-idejn 5.2.3 (5a) 2 Database fiċ-ċentru tar-RIS, rapporti orali bil-VHF, kontribut fiċ-ċentru tar-RIS bl-idejn 5.2.3 (5b) 3 Database fiċ-ċentru tar-RIS, rapporti inizjali permezz ta’ rappurtaġġ elettroniku ta’ bastimenti (dejta bil-GSM), kontribut fiċ-ċentru tar-RIS b’mod awtomatiku, rapporti dwar il-pożizzjoni b’mod orali bil-VHF 5.2.3 (5c) 4 Bħan-nru 3, żid rapporti dwar pożizzjonijiet u ETAs permezz ta’ sistemi ta’ insegwiment u traċċar ta’ sistemi, kontribut f’ċentru tar-RIS b’mod awtomatiku 5.2.3 (5d) 5 Database f’ċentru tar-RIS, żid interskambju ta’ dejta elettronika bejn ċentri tar-RIS 5.2.3 (9) 3 Ġestjoni tat-traffiku 3.1 Servizzi tat-traffiku ta’ bastimenti (VTS) 1 Stazzjonijiet tar-radar ibbażati fuq l-art, ċentru ta’ VTS, ECDIS Intern kopert bir-radar 5.3.1 (1) 2 Bħan-nru 1, ECDIS Intern kopert bir-radar u traċċar ta’ miri 5.3.1 (3) 3 ECDIS Intern b’informazzjoni dwar insegwiment u traċċar ta’ bastimenti 5.3.1 (3) 3.2 Ġestjoni ta’ mgħalaq u pontijiet 1 Database għal djarju ta’ mgħalaq, reġistrazzjoni ta’ ħinijiet ta’ stennija, lokali 5.3.3 (1a) 2 Bħan-nru 1, żid skambju ta’ dejta ma’ mgħalaq oħrajn 5.3.3 (1b) 3 Bħan-nru 2, żid it-trażmissjoni ta’ ħinijiet ta’ stennija lil kaptani (sostenn għal ippjanar ta’ vjaġġi) 5.3.3 (1c) 4 L-aħjar użu ta’ ċrieki ta’ mgħalaq permezz tal-kalkolu ta’ ETAs/RTAs għal katina ta’ mgħalaq, emissjoni ta’ RTAs lil kaptani, kontribut ta’ pożizzjonijiet ta’ bastimenti permezz ta’ sistema ta’ insegwiment u traċċar ta’ bastimenti 5.3.3 (1d) 4 Sostenn għal ħarsien minn diżastri 4.1 Sistema ta’ rappurtaġġ ta’ bastimenti għal ċerti tipi ta’ bastimenti u kompożizzjonijiet 1-5 Konfigurazzjonijiet tas-sistema bħan-nru 2.2 5.4 4.2 Sistema ta’ rappurtaġġ ta’ bastimenti għall-bastimenti kollha 1-5 Konfigurazzjonijiet tas-sistema bħan-nru 2.2 5.4 5 Ippjanar ta’ vjaġġi 5.1 Informazzjoni ta’ kanali navigabbli 1 Konfigurazzjonijiet tas-sistema bħan-nri 1.1-1.3 5.5 (2) 5.2 Ġestjoni ta’ mgħalaq/pontijiet, trażmissjoni ta’ RTAs u ħinijiet ta’ stennija 2 Konfigurazzjonijiet tas-sistema bħan-nru 3.2.4

8. PROĊEDURI TA’ STANDARDIZZAZZJONI TAR-RIS

(1) L-istandardizzazzjoni tar-RIS hi meħtieġa minħabba li: (a) In-navigazzjoni interna ma tieqafx mal-konfini ta’ pajjiżi. (b) Għandhom ikunu adottati żviluppi ġodda ta’ IT b’modi oħra ta’ trasport f’navigazzjoni interna biex tkun possibbli l-integrazzjoni tat-trasport (trasport intermodali bit-triq, bil-ferrovija, u fuq passaġġi tal-ilma). (c) Is-sistemi differenti tar-RIS jilħqu l-benefiċċju sħiħ tagħhom biss meta jkunu armonizzati. (d) Fornituri ta’ tagħmir ma jibdewx jipproduċu hardware u software għar-RIS, jekk ma jitfasslux l-istandards u l-ispeċifikazzjonijiet tekniċi.

(2) Ir-RIS għandhom ikunu żviluppati u mħaddma skont standards u speċifikazzjonijiet tekniċi miftiehma, bħal: (a) Dawn Linji Gwida tar-RIS bħala qafas (b) Linji Gwida ta’ VTS Interni tal-IALA (c) Speċifikazzjonijiet tekniċi ta’ ECDIS Intern (d) Speċifikazzjonijiet tekniċi ta’ Rappurtaġġ Elettroniku ta’ Bastimenti (e) Speċifikazzjonijiet tekniċi ta’ Avviżi lil Kaptani (f) Speċifikazzjonijiet tekniċi ta’ insegwiment u traċċar ta’ bastimenti (bħal speċifikazzjonijiet tekniċi ta’ AIS Interna) (g) Rekwiżiti ta’ radar intern (Standard tal-ETSI għall-ġejjieni), (h) Arranġament Reġjonali fir-rigward ta’ Servizz Telefoniku bir-Radju f’Passaġġi fuq l-Ilma Interni

(3) L-ispeċifikazzjonijiet tekniċi għandhom ikunu żviluppati b’kompatibbiltà mad-dinja marittima biex ikun possibbli traffiku mħallat fl-estwarji tal-kummerċ ta’ xmajjar/bejn ibħra u xmajjar.

(4) Organizzazzjonijiet internazzjonali li huma diġà involuti fl-istandardizzazzjoni marittima għandhom jintalbu jqisu żviluppi ta’ standardizzazzjoni fis-settur ta’ passaġġi fuq l-ilma interni, bħal: (a) IHO, IEC fir-rigward ta’ ECDIS intern (b) IALA fir-rigward ta’ VTS Intern (c) PIANC fir-rigward tas-Servizzi ta’ Informazzjoni tax-Xmajjar (d) ITU, ETSI; IEC, IALA fir-rigward ta’ AIS Interna, (e) ITU fir-rigward ta’ VHF Interna (f) NU/KEE fir-rigward ta’ standards speċjali li għandhom jintużaw fir-rapportaġġ elettroniku ta’ bastimenti (eż. EDIFACT, UN/LOCODE).

(5) Dawk l-organizzazzjonijiet għandhom ikunu mistiedna jieħdu sehem u jikkooperaw fl-iżvilupp u l-manutenzjoni tal-ispeċifikazzjonijiet u l-istandards tekniċi (kif diġà jiġri).

(6) Il-korpi internazzjonali bħan-NU/KEE, il-Kummissjoni Ċentrali għan-Navigazzjoni fir-Rhine, il-Kummissjoni tad-Danubju u korpi simili f’partijiet oħra tad-dinja, huma mitluba jadottaw jew jirrakkmandaw l-ispeċifikazzjonijiet tekniċi kif definiti fid-Direttiva tar-RIS.

(7) Il-gvernijiet nazzjonali huma mitluba jiċċertifikaw it-tagħmir prodott skont l-ispeċifikazzjonijiet tekniċi kif definiti fid-Direttiva tar-RIS.